
Sfântul Ermolae, fiind rânduit de Dumnezeu în înalta treaptă a preoţiei în cetatea 
Nicomidiei, şi-a revărsat harul său nu numai asupra nevoilor sufleteşti ale 
semenilor săi, ci, având şi darul vindecării trupeşti, a tămăduit " toată boala şi toată 
neputinţa în popor”. Sfântul sfințit Ermolae l-a botezat pe cel care avea să fie 
Sfântul mare mucenic Pantelimon, doctorul fără de arginţi, împreună cu care a şi 
fost judecat, torturat şi omorât prin decapitare. Ermip şi Ermocrat au luat şi ei 
mucenicia împreună cu dânşii şi cu toţii au fost încununaţi cu cununile biruinţei şi 
slavei în împărăţia lui Hristos. Ei au luat cu cinste mucenicia cam pe la anul 304. 

Evanghelia şi Apostolul zilei 


24. Şi a mers cu el. Şi mulţime multă îl urma pe lisus Şi Îl îmbulzea. 

25. Și era o femeie care avea, de doisprezece ani, curgere de sânge. 

26. Și multe îndurase de la mulţi doctori, cheltuindu-şi toate ale sale, dar 
nefolosind nimic, ci mai mult mergând înspre mai rău. 

27. Auzind ea cele despre lisus, a venit în mulțime şi pe la spate s-a atins de 
haina Lui. 

28. Căci îşi zicea: De mă voi atinge măcar de haina Lui, mă voi vindeca! 

29. Și îndată izvorul sângelui ei a încetat şi ea a simţit în trup că s-a vindecat de 
boală. 

30. Şi îndată, cunoscând lisus în Sine puterea ieşită din EI, întorcându-Se către 
mulțime, a întrebat: Cine s-a atins de Mine? 

31. Și I-au zis ucenicii Lui: Vezi mulțimea îmbulzindu- Te şi zici: Cine s-a atins 
de Mine? 

32. Şi Se uita împrejur să vadă pe aceea care făcuse aceasta. 

33. Iar femeia, înfricoşându-se şi tremurând, ştiind ce i se făcuse, a venit şi a 
căzut înaintea Lui şi I-a mărturisit tot adevărul; 

34. lar EL i-a zis: Fiică, credinţa ta te-a mântuit, mergi în pace şi fii sănătoasă de 
boala ta! 


Apostol 


Fiule Timotei, 

13. Căci cei ce slujesc bine, rang bun dobândesc şi mult curaj în credinţa cea 
întru Hristos isus. 

14. Îţi scriu aceasta nădăjduind că voi veni la tine fără întârziere; 

15. Ca să ştii, dacă zăbovesc, cum trebuie să petreci în casa lui Dumnezeu, care 
este Biserica Dumnezeului celui viu, stâlp şi temelie a adevărului. 

16. Şi cu adevărat, mare este taina dreptei credinţe: Dumnezeu S-a arătat în 
trup, S-a îndreptat în Duhul, a fost văzut de îngeri, S-a propovăduit între 
neamuri, a fost crezut în lume, S-a înălțat întru slavă. 


1. Dar Duhul grăieşte lămurit că, în vremurile cele de apoi, unii se vor depărta 
de la credinţă, luând aminte la duhurile cele înșelătoare şi la învăţăturile 
demonilor, 

2. Prin făţărnicia unor mincinoşi, care sunt înfieraţi în cugetul lor. 

3. Aceştia opresc de la căsătorie şi de la unele bucate, pe care Dumnezeu le-a 
făcut, spre gustare cu mulțumire, pentru cei credincioşi şi pentru cei ce au 
cunoscut adevărul, 

4. Pentru că orice făptură a lui Dumnezeu este bună şi nimic nu este de lepădat, 
dacă se ia cu mulțumire; 

5. Căci se sfinţeşte prin cuvântul lui Dumnezeu şi prin rugăciune. 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Xp PP PP 0 E E IE IP IE 3 E E IE II IE E XXX 


Dr fe de dr De dr Dr Dr De dr dr Dr De de dr De de dr dr e De de dr fr A d 


In această lună (iulie), ziua a douăzeci şi şasea - Sfântul sfinţitul mucenic 
Ermolae, şi cei dimpreună cu dânsul. Şi Sfânta cuvioasă muceniţă Paraschevi 
(Minei) 


La Vecernie 
La Doamne strigat-am..., Stihirile pe 6, ale sfinţilor 3 şi ale sfintei 3: 
Stihirile Sfinților glasul al 8-lea: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare milă. 


Mucenice pătimitorule Ermolae, făcându-te preot lui lisus, Atotţiitorului, cu sfin- 
ţenie ai dorit viaţă prea sfințită; şi cu cuvintele tale cele cinstite, prin dar, pe po- 
poare le-ai mântuit din întunericul cel spurcat, şi te-ai mutat către cele mai presus 
de lume, scăldându-te cu sângele cel din chinuri, de Dumnezeu fericite. 


Mucenice pătimitorule Ermolae, ascunzându-te odinioară pentru frica celor fără- 
delege, cu bucurie ai arătat lui Pantelimon purtătorului de chinuri, taina cea 
ascunsă a bunei credinţe şi a cunoştinţei; şi pe urmă arătându-te foarte cu osârdie, 
ai murit pentru Hristos, care a voit să pătimească pentru bunătatea Sa. 

Pe Ermip şi pe Ermolae şi pe Ermocrat, mucenicii Domnului, care cu credinţă s-au 
nevoit minunat, şi au omorât pe vicleanul, şi s-au scăldat cu baia, care nu se spurcă 
niciodată cu a doua spurcăciune, să-i lăudăm, şi cu sfinţenie mărindu-i, şi adu- 
nându-ne toţi, să prăznuim pomenirea lor. 


Alte Stihiri ale Sfintei, glasul şi podobia asemenea: 


O, prea slăvită minune! Paraschevo înţeleaptă, tu cu bărbăție chinuindu-te, cu osâr- 
die ai surpat trufia lui Antonin; şi ca una ce te-ai învrednicit de darurile chemării 
celei de sus, şi cununilor cinstită; adu-ţi aminte pururea către Domnul pentru robii 
tăi, cei ce cu credinţă te cinstim, ca să ne miluim noi. 


Muceniţă a lui Hristos prea lăudată, ceea ce ai iubit pe Hristos din tot sufletul, tu 
foarte cu tărie ai răbdat rănile muncilor; şi şuvițându-ţi-se coastele cu bătăi, şi 
suferind toate chinurile pentru doritul tău, ai câştigat cununile cele de la Dânsul. 
Pentru aceea te lăudăm fericită de Dumnezeu. 


Cuvioasă muceniță mărită, cine va putea spune durerile ostenelilor tale; şi minunile 
cele bărbăteşti ale muceniciei tale, blândeţile şi răbdarea care ai arătat ca una fără 
de trup cinstită. Pentru aceea te-ai făcut părtaşă îngerilor Paraschevo, mireasă a 
Împăratului tuturor şi vas al Duhului. 


Slavă Tatălui şi Fiului şi Sfântului Duh, a sfintei, glasul al 6-lea 


Fecioară muceniţă, purtătoare de chinuri Paraschevo prea mărită, cere să ne mân- 
tuiască de supărări şi de scârbe, şi de osânda cea viitoare, cei ce săvârşesc după 
cuviință pătimirea ta, prin rugăciunile tale cele către Dumnezeu, muceniţă pururea 
pomenită. 


Și acum şi pururea şi în vecii vecilor. (a Născătoarei de Dumnezeu) 


Cine nu te va fericii pe tine, Preasfântă Fecioară? Sau cine nu va lăuda prea curată 
naşterea ta ? Că Cel ce a strălucit fără de ani din Tatăl, Fiul unul născut, acelaşi din 
tine cea curată a ieşit, negrăit întrupându-se, din fire Dumnezeu fiind, şi cu firea 
Om făcându-se pentru noi. Nu în două feţe fiind despărțit, ci în două firi ne- 
amestecat fiind cunoscut. Pe Acela roagă-L, curată cu totul fericită, să se milu- 
iască sufletele noastre. 

La Stihoavnă 


Stihirile, glasul al 4-lea: 

Podobie: Ca pe un viteaz... 


Răbdând prea slăvită, munci cu multe dureri, de bunăvoie ai năvălit la dânsele cu 
cuget bărbătesc; şi chipurile închinăciunii elinilor ca praful le-ai pisat. Căci cu pu- 
terea Crucii ai ucis pe vrăjmaşul, cel ce se lăuda să-şi pună scaunul mai presus de 
stele, că înaintea picioarelor tale a crăpat, ca o pasăre batjocorindu-se. 


Stih: Aşteptând am aşteptat pe Domnul, şi a căutat spre mine, şi a auzit rugăciunea 
mea. 


Din dumnezeiască purtare de grijă, îndată îngerul greutatea lespezii o a arătat ca o 
frunză, arsura focului o a arătat abur răcoros, precum odinioară tinerilor vederea 
celui de-al patrulea către dânşii, cu care împreună strigă: Mare este mila Ta prea 
Îndurătorule! Pentru aceea veselindu-mă, mă închin numelui Tău Celui prea lăudat. 


Stih: Şi a întărit picioarele mele pe piatră şi a îndreptat paşii mei. 


Având totdeauna curățirea trupului, şi luminarea sufletului, te-ai arătat fără pri- 
hană; căci tu dorind de Mirele, ai umblat pe urma mirului celui înţelegător, cinstită 
Paraschevo, pururea pomenită. Şi acum roagă pe Mântuitorul tuturor, să dea iertare 
greşelilor, celor ce cu credinţă săvârşesc pomenirea ta. 


Slavă Tatălui şi Fiului şi Sfântului Duh, glasul al 6-lea 


Veniţi toate marginile pământului, să adunăm ceată duhovnicească, să lăudăm pe 
fecioara muceniţa lui Hristos, zicând: Bucură-te, Paraschevo cuvioasă şi de Dum- 
nezeu cinstită; bucură-te, ceea ce de bunăvoie ai primit mucenicie. Bucură-te, ceea 
ce eşti întocmai la stare cu mucenicii, şi de un lăcaş cu cuvioşii. Cu care dimpreună 
roagă-te, să se mântuiască sufletele noastre. 


Și acum şi pururea şi în vecii vecilor. (a Născătoarei de Dumnezeu) 


Făcătorul şi Mântuitorul meu prea curată, Hristos Domnul din pântecele tău ieşind, 
întru mine îmbrăcându-se, din blestemul cel dintâi pe Adam l-a slobozit. Pentru 
aceasta ţie prea curată ca Maicii lui Dumnezeu şi Fecioarei cu adevărat, strigăm fă- 
ră tăcere ca îngerul, bucură-te: Bucură-te, Stăpână, folositoarea şi acoperământul, 
şi mântuirea sufletelor noastre. 


Tropar, glasul al 4-lea: Mucenicii Tăi, Doamne, întru nevoinţele lor, cununile ne- 
stricăciunii au dobândit de la Tine, Dumnezeul nostru. Că având tăria Ta, pe chi- 

nuitori au învins; zdrobit-au şi ale demonilor neputincioase îndrăzniri. Pentru 
rugăciunile lor, mântuieşte sufletele noastre, Hristoase Dumnezeule. 


Slavă Tatălui şi Fiului şi Sfântului Duh, al sfintei, glasului 1 


Osârdia ta asemenea chemării făcându-o, ceea ce eşti cu acelaşi nume numită, cre- 
dinţa ta întocmai cu numele întru locuinţă o ai moştenit, Paraschevo cea purtătoare 
de chinuri; pentru aceasta verşi tămăduiri şi te rogi pentru sufletele noastre. 


Și acum şi pururea şi în vecii vecilor. (a Născătoarei de Dumnezeu) 
La Utrenie 
La Dumnezeu este Domnul..., Troparul sfinţilor de două ori. 


Slavă Tatălui şi Fiului şi Sfântului Duh, al sfintei, Și acum şi pururea şi în vecii 
vecilor. a Născătoarei 


După întâia Catismă, Sedealna, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Iubind pe Hristos cel prea frumos, şi prin curăţie înfrumuseţându-ţi sufletul, prin 
tot felul de osteneli şi de scârbe, cu Dânsul te-ai logodit, ca o muceniţă fără pri- 
hană. Pentru aceasta te-a învrednicit cămărilor de Mire celor cereşti, ceea ce te rogi 
Lui pentru noi, cei ce te cinstim, Paraschevo prea lăudată. (de două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei de Dumnezeu) 


Către Născătoarea de Dumnezeu acum cu osârdie să alergăm noi păcătoşii şi sme- 
riții, şi să cădem cu pocăință, strigând dintru adâncul sufletului: Stăpână, ajută-ne 
milostivindu-te spre noi, sârguieşte, că pierim de mulțimea păcatelor; nu întoarce 
pe robii tăi deşerţi, că pe tine una nădejde te-am câştigat. 


După a doua Catismă, Sedealna, glasul 1: 

Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Înfrumuseţându-te pe sineţi cu cinstită viaţă, şi cu podoaba pătimirii, ca o mieluşea 
fără prihană şi curată, tăinuit te-ai unit cu Domnul. Pentru aceasta ai primit darul 
tămăduirilor, vindecând toate bolile cu puterea Duhului. (de două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei de Dumnezeu) 


Maica lui Dumnezeu pe tine te ştim toţi, care Fecioară cu adevărat, şi după naştere 
te-ai arătat, cei ce cu dragoste alergăm la a ta bunătate. Că pe tine te avem păcătoşii 
folositoare, pe tine te-am agonisit întru ispite mântuire, una cea cu totul fără pri- 
hană. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 
18. Jertfa lui Dumnezeu: duhul umilit; inima înfrântă şi Smerită Dumnezeu nu o 
va urgisi. 
19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 
20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 
Canoanele - Unul din Octoih, cu Irmosul pe 6, şi din Minei două, pe 8. 
Canonul Sfântului Ermolae 
facere a lui losif 


Cântarea 1 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă, căci cu slavă S-a prea slăvit. 


Cu cântări să lăudăm pomenirea lui Ermolae cea purtătoare de lumină, şi prea 
lăudată şi prea slăvită, slăvind pe Hristos. 


Mare îți este lauda Ermolae prea lăudate, că te-ai arătat slugă prea fierbinte lui 
Dumnezeu celui mare. 


După lege săvârşind nevoinţa, mărite, ai călcat semeţiile celor fărădelege, pururea 
pomenite mucenice Ermolae. 


Bogat te-ai arătat, pe Hristos avându-l bogăţie nedeşertată, şi îmbogăţind inimile 
cele sărăcite prea fericite Ermolae. 


A Născătoarei 


Fă-mi milostiv pe Hristos prea curată Fecioară, scoţându-mă din osânda cea îngro- 
zită, la ziua judecății. 


Alt Canon, al Sfintei Paraschevi 
facere a lui Teofan 


Cântarea 1 

Irmos: Adâncul Mării Roşii, cu urme neudate, pedestru trecându-l Israel cel ce de 
mult, cu mâinile lui Moise în chipul Crucii, puterea lui Amalec în pustie a biruit. 


Cere să ni se dea har şi iertare de greşeli nouă, celor ce lăudăm pomenirea ta cea 
purtătoare de lumină, muceniță prea lăudată Paraschevo, pururea pomenită, prin 
rugăciunile tale cele către Domnul. 

Tu te-ai arătat frumuseţe muceniţelor, că ai surpat măiestriile vrăjmaşului cu arma 
Crucii, şi biruind cruzimea tiranilor prin chinuire, ai propovăduit credinţa cea cin- 
stitoare de Dumnezeu. 


Slavă Tatălui şi Fiului şi Sfântului Duh. 


Tiranul cel cumplit, care da închinăciune celor ciopliți, a socotit că-ţi va slăbi tăria 
răbdării muceniţă, dar cu înţeleptele tale cuvinte s-a slăbit semeţia lui. 


Şi acum şi pururea şi în vecii vecilor. Amin (a Născătoarei de Dumnezeu) 
Din sângiurile tale cele curate se naşte Cuvântul, Stăpână, luând trup însuflețit şi pe 
noi, care ne-am alunecat din muşcarea înşelătorului, ne-a zidit din nou cu dumne- 
zeiasca Lui putere. 

Canonul Sfântului Ermolae 


Cântarea a 3-a 


Irmos: Tu eşti Întărirea celor ce aleargă la Tine, Doamne; Tu eşti lumina celor în- 
tunecaţi şi pe Tine Te laudă duhul meu. 


Întărindu-te înțelepte părinte cu puterea Duhului, celui ce toate lucrează, ai surpat 
puterea celui tare întru răutate. 


Făcutu-te-ai cunoscut Atotţiitorului sfinte, făcându-i Lui pe toţi cunoscuţi, prin 
cuvântul tău cel dumnezeiesc. 


Învăţându-se Pantelimon de duhul tău înțelepte, a cunoscut pe Ziditorul, şi după 
lege s-a chinuit. 


A Născătoarei 

Mântuieşte-mă, Preacurată de viforul cel cumplit al păcatelor, şi de cugetele cele ce 
fără milă năpădesc inima mea. 


Alt Canon, al Sfintei Paraschevi 
Cântarea a 3-a 
Irmos: Se veseleşte de Tine Biserica... 


Dumnezeiescul Duh întărea slăbiciunea ta, şi o a arătat luminată, închipuind foarte 
bine strălucirea sufletului tău cel curat. 


Tu, muceniţă a lui Hristos, întărindu-te de puterea lui Hristos, ca un diamant prea 
tare, răbdai bătăile cele fără milă cu vinele de bou. 


Slavă Tatălui şi Fiului şi Sfântului Duh. 


Pentru dragostea cea către Dumnezeu, tare ai răbdat în privelişte risipirea trupului, 
şi chinurile cele amare şi nesuferite. 


Şi acum şi pururea şi în vecii vecilor. Amin (a Născătoarei de Dumnezeu) 


Singură tu Maica lui Dumnezeu te-ai făcut pricinuitoare bunătăţilor, celor mai pre- 
sus de fire, la cei de pe pământ; pentru aceea strigăm ţie, bucură-te. 


Irmosul: Se veseleşte de Tine Biserica Ta, Hristoase, strigând: Tu eşti Puterea 
mea, Doamne, Scăparea şi Întărirea. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Petrecând cu bună credinţă ca un sfințit, ai primit cununa muceniciei, şi stingând 
jertfele cele idoleşti, ai fost bun păstor turmei lui Hristos, prea înțelepte şi dascăl 
adevărat al lui Pantelimon. Pentru aceasta cu cântări te cinstim pe tine, strigând: 
Mântuieşte-ne pe noi pururea din nevoi prin rugăciunile tale, părintele nostru 
Ermolae. 

Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Petrecându-ţi viaţa cu sfinţenie, te-ai arătat preot Mântuitorului; luminând pe cei ce 
cu credinţă se apropie de tine totdeauna, şi la sfârşitul tău fericite dumnezeieşte ai 
strălucit. Pentru aceasta săvârşindu-ţi purtătoare de lumină şi sfântă pomenirea ta, 
te lăudăm pe tine, şi cu credinţă te fericim, Ermolae purtătorule de chinuri; roagă-te 
lui Hristos Dumnezeu, iertare de greşeli să dăruiască, celor ce cu dragoste prăz- 
nuiesc sfântă pomenirea ta. 


Slavă Tatălui şi Fiului şi Sfântului Duh. 


Sedealna sfintei, asemenea: Din scutecele maicii tale ai fost dată lui Hristos, şi ca 
o muceniţă pururea bine ai plăcut Mântuitorului tuturor şi semeţiile tiranilor cu tă- 
rie le-ai călcat, şi muncile cu adevărat bărbăteşte le-ai răbdat. Pentru aceasta adu- 
cându-ţi ție Hristos cununile, cu mărire te-a gătit către cămara de Mire cea cerea- 
scă, Paraschevo, vrednică de laudă; roagă-te lui Hristos Dumnezeu, să dăruiască 
iertare de greşeli, celor ce cu credinţă prăznuiesc sfântă pomenirea ta. 


Și acum şi pururea şi în vecii vecilor. (a Născătoarei de Dumnezeu) 


Ca pe o Fecioară, care singură între femei ai născut fără sămânță pe Dumnezeu cu 
trup, toate neamurile omeneşti te fericim, că s-a sălăşluit întru tine Focul Dum- 
nezeirii, şi ca pe un prunc cu lapte ai hrănit pe Ziditorul şi Domnul; pentru aceasta 
neamul îngeresc şi omenesc, după vrednicie slăvim naşterea ta, şi cu un glas stri- 
găm ţie: Roagă pe Hristos Dumnezeu, iertare de greşeli să dăruiască, celor ce se în- 
chină cu credinţă prea sfintei naşterii tale. 


Canonul Sfântului Ermolae 
Cântarea a 4-a 


Irmos: Auzit-am, Doamne, Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 

Căile tale îndreptându-se de Dumnezeiescul Duh, au împiedicat căile vrăjmaşului, 
şi s-au arătat multora cale de îndreptare. 


Preot prea sfinţit, mucenic prea adevărat te-ai făcut Ermolae, vrednicule de minu- 
ne; pentru aceea toți te lăudăm. 


Cu cuget viteaz tăbărând înaintea celor fărădelege, ai primit cununa muceniciei, 
bărbăteşte chinuindu-te prea sfinţite. 


A Născătoarei 


Ca un scaun cu chip de foc porţi pe Stăpânul, ceea ce eşti de Dumnezeu dăruită, pe 
care roagă-L să ne mântuim noi, care ne primejduim de valul păcatului. 


Alt Canon, al Sfintei Paraschevi 
Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat în- 
tru a sa rânduială precum se cuvine, grăind: Slavă puterii Tale, Doamne. 


Dobândind tămăduiri şi daruri şi vedenii, totdeauna izvorăşti darurile cele dumne- 
zeieşti, celor ce cu credinţă te cinstesc, şi aleargă la Biserica ta mărită. 


Neavând cu adevărat nicicum prihană şi întinăciune, şi câştigând sfinţenie trupului, 
ai văzut îngeri, cu care împreună strigai: Slavă puterii Tale, Doamne. 


Slavă Tatălui şi Fiului şi Sfântului Duh. 

O, cât este de înfricoşat semnul! Căci închipuindu-se ziua cea înfricoşată a patimi 
celei mântuitoare, în trup de femeie ai văzut Paraschevo, Crucea, şi trestia, şi cunu- 
na, ŞI buretele. 

Şi acum şi pururea şi în vecii vecilor. Amin (a Născătoarei de Dumnezeu) 
Neispitită de nuntă ai născut o Fecioară, şi după naştere te-ai arătat iarăşi Fecioară. 


Pentru aceea cu glasuri, neîncetat strigăm ţie cu credinţă neîndoită: Bucură-te, Stă- 
până! 

Canonul Sfântului Ermolae 
Cântarea a 5-a 


Irmos: Din noaptea necunoştinţei, şi a cunoștinței de Dumnezeu întru lumina feţei 
Tale Hristoase, a strălucit de dimineaţă lauda Ta în inimile noastre. 


Pe cei ţinuţi întru întunericul înşelăciunii, i-ai îndreptat către lumină, şi ai primit 
plată sfârşindu-te prin sânge. 


Intr-armaţii lui Hristos, Ermip şi dumnezeiescul Ermolae, împreună cu Ermocrat, 
prin cuvinte sfințite se măresc. 


Cei trei mucenici împreună chinuindu-se pentru prea cinstita Treime, se veselesc 
acum în ceruri împreună cu milioane de îngeri. 


A Născătoarei 


Avându-te pe tine Fecioară înainte părtinitoare şi scăpare, şi întărită sprijineală, să 
ne mântuim de toată nevoia prin tine. 


Alt Canon, al Sfintei Paraschevi 
Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei, pe cei ce Te laudă pe Tine cu credinţă. 


Luptatu-te-ai cinstită, şi ai omorât pe tiranul, vestind pe Hristos înţelepţeşte înain- 
tea divanurilor cu cuvinte prea înțelepte. 


Având minte întărită cu cuget nespăimântat, ai ruşinat toate chipurile de închină- 
ciune ale idolilor, prin dovedirile Scripturilor. 


Slavă Tatălui şi Fiului şi Sfântului Duh. 


Invrednicitu-te-ai cămării celei înţelegătoare, şi cămării celei de Mire, dănţuind 
dumnezeieşte împreună cu fecioarele cele înțelepte, Paraschevo, pururea pomenită. 


Şi acum şi pururea şi în vecii vecilor. Amin (a Născătoarei de Dumnezeu) 

Pe tine te punem înainte armă nebiruită împotriva vrăjmaşilor, pe tine te avem 
întărire şi nădejde mântuirii noastre, Mireasă a lui Dumnezeu. 


Canonul Sfântului Ermolae 

Cântarea a 6-a 
Irmos: Rugăciunea mea voi înălța către Domnul şi Lui voi spune mâhnirile mele, 
că s-a umplut sufletul meu de răutăţi şi viaţa mea s-a apropiat de iad şi ca lona mă 
rog: Dumnezeule, din stricăciune scoate-mă. 
Ermolae, ostaşul cel viteaz, împreună cu Ermocrat şi cu Ermip, un cuget au arătat, 
cu întărire propovăduind un Dumnezeu peste toate, şi murind pentru Hristos, au 
primit cununile cele cereşti. 
Cu picăturile sângiurilor celor vărsate roşindu-vă vouă haină cuvioasă lui Dumne- 
zeu, pătimitori ai Domnului, staţi înaintea Impăratului veacului, rugându-vă pentru 
noi împreună cu Puterile cele de sus. 
Invăţatu-s-a prin tine marele Pantelimon credinţa cea dreaptă, întru Dumnezeies- 
cul Duh şi pătimind după lege, s-a făcut pricină muceniciei tale, Ermolae, cu care 
dimpreună roagă pe Hristos Dumnezeu pentru noi toţi. 
A Născătoarei 
Viforul păcatelor celor nenumărate mă tulbură şi mă trimite totdeauna întru adân- 
cul deznădăjduirii, Fecioară, ci apucând înainte, întinde-mi mâna şi dă-mi a mă 
linişti către limanurile pocăinţei celei line. 

Alt Canon, al Sfintei Paraschevi 
Cântarea a 6-a 
Irmos: Jertfi-voi Ție cu glas... 
Lespedea cea prea mare ce a fost pusă pe piepturile tale mărită muceniţă, şi piroa- 


nele mâinilor tale, îndată le-a prăpădit Stăpânul cu dumnezeiasca Sa putere prin 
venirea îngerului. 

Ca pe o nouă întâia muceniţă Tecla te mărim, ca pe una ce tuturor ai propovăduit, 
şi ai luminat pe mulți prin dumnezeiescul cuvânt, şi ai îndreptat pe necredincioşi 
către credinţa cea dumnezeiască. 


Slavă Tatălui şi Fiului şi Sfântului Duh. 


Curgea din buzele tale adunarea cea curgătoare de mire a dumnezeieştilor dogme, 
şi arătat învăţai pe toţi cunoştinţa tuturor, Paraschevo, podoaba mucenicilor. 


Şi acum şi pururea şi în vecii vecilor. Amin (a Născătoarei de Dumnezeu) 


O minune mai nouă decât toate minunile, căci Fecioara, fără ispită bărbătească, 
luând în pântece pe Cela ce cuprinde toate, l-a încăput fără de strâmtorare. 


Irmosul: Jertfi-voi Ție cu glas de laudă, Doamne, Biserica strigă către Tine, de 
sângele demonilor curăţindu-se cu sângele cel curs, prin milostivire, din coasta Ta. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Biserica ta prea cinstită ca o casă de doctorie însuflețită aflându-o, toţi credincioşii 
într-însa cu mare glas te cinstim, cuvioasă muceniță Paraschevo, mărită. 


Icos:Ostaşul Mirelui pe tine chemându-te ca pe o mireasă, cu cununa nestricăciunii 
te-a împodobit, de Dumnezeu înţelepţită Paraschevo, prea mărită, şi cu purtătorii 
de chinuri şi cinstiți mucenici după vrednicie împreună te-a numărat, cu care vese- 
lindu-te, fă pomenire pentru cei ce săvârşesc sfântă prăznuirea ta, şi se adună în- 
lăuntrul Bisericii tale. Că stând de faţă acum într-însa, din suflet îți aducem ţie cân- 
tări, cuvioasă muceniță Paraschevo, prea mărită. 


Sinaxar 


In această lună, în ziua a douăzeci şi şasea, Sfântul sfinţitul mucenic Ermolae şi 
cei dimpreună cu dânsul, Ermip şi Ermocrat. 


Stih: Ermip, Ermolae şi Ermocrat, 
Pe cei ce se închinau mincinosului dumnezeu 
Ermip, în privelişte i-au ruşinat. 

Lui Ermolae în a douăzeci şi şasea zi cu adevărat, 
Sabia grumazul i-a tăiat. 


Aceştia erau preoţi din clerul Bisericii Nicomidiei, care rămăsese dintre sfinţii do- 
uăzeci de mii ce au fost arşi acolo de tiranul Maximilian, şi fiind ascunşi într-o că- 
mară. 


Dacă se prinse Sfântul Pantelimon şi fu învăţat de un oarecare creştin, şi neştiind să 
mintă, spuse că de preotul Ermolae era învăţat şi îndată trimise de-l aduse la Aiaxi- 
mian, ŞI cu dânsul strânseră slujitorii şi pe însoțitorii lui, pe Ermip şi Ermocrat. 


Deci stând sfinţii la întrebare şi propovăduind cu îndrăzneală pe Hristos, că este 
Dumnezeu adevărat, li s-au tăiat capetele. 


Tot în această zi, pomenirea Sfintei prea cuvioasei mucenițe Paraschevi. 


Stih: Gătit-ai lui Dumnezeu ca o casă prin curăţire. 
Aducându-te pe sineţi cucernică spre sălăşluire, 


Sfânta aceasta a fost pe vremea împărăției lui Antonin dintr-un sat din hotarele Ro- 
mei celei vechi, născută din părinţi creştini anume Agaton şi Puhli, care plinind cu 
osârdie legile Domnului, nu făceau copii, şi se rugau pururea lui Dumnezeu, să le 
dea copii; iar Ziditorul Dumnezeu, care face voia celor ce se tem de dânsul, le-a dat 
dar prunc parte femeiască, pe care o născu în a şasea zi a săptămânii, şi la Sfântul 
Botez îi puseră numele Paraschevi. 


De aceea fiind din faşă de la maica sa făgăduită lui Dumnezeu, şi fiind învățată şi 
pedepsită de maica sa, păzind pururea biserica şi rugăciunea, şi învățând sfânta 
carte, şi citind pururea sfintele cărți; după ce-i murise părinţii, împărțindu-şi toată 
averea la săraci, şi tunzându-şi părul, şi îmbrăcându-se în chip călugăresc, ieşi şi 
propovădui numele adevăratului Dumnezeu, şi Domnului nostru lisus Hristos, şi 
trase pe mulți din elinii la cunoştinţa de Dumnezeu. 


Iar unii din jidovi o pârâră la împăratul Antonin zicând: Că o femeie anume Para- 
schevi, propovăduieşte pe lisus, Fiul Mariei pe care l-au răstignit părinţii noştri pe 
Cruce. 


Și dacă auzii împăratul de aceasta, porunci de o aduseră înaintea lui, care văzându-i 
înţelepciunea şi frumuseţea, se minună. Deci îi zise, de mă vei asculta, şi vei face 

jertfă la zei, multe daruri vei moşteni. lar de nu vei asculta te voi da la multe mun- 
CI. 


Iar sfânta răspunse către dânsul cu gând întărit: Să nu-mi fie mie a mă lepăda de 
numele lui Hristos, Dumnezeului meu; iar dumnezeii cei ce n-au făcut Cerul şi pă- 
mântul, să se prăpădească. 


De aceia aprinzându-se împăratul de mânie, porunci de puseră în capul muceniţei 
un coif de fier ars şi din dumnezeiasca rouă râmase nevătămată, pentru care minu- 
ne mulți crezură în Domnul întru acel ceas. 


După aceea porunci de fierseră foarte o căldare plină de untdelemn şi de smoală, şi 
o băgară într-însa, şi se vedea sfânta stând în mijlocul căldării. Deci văzându-o 
împăratul, îi zise: Stropeşte-mă, Paraschevo din căldare? Ca să cunosc oare smoala 
şi untuldelemn ard au ba, iar sfânta umplându-şi mâinile din căldare, aruncă în 
obrazul împăratului, şi-i sări ochu. Şi striga cu mare glas zicând: Miluieşte-mă, 
roaba adevăratului Dumnezeu, şi-mi dă lumină ochilor mei, că voi crede în Dum- 
nezeul care tu mărturiseşti. Şi dobândind vedere îndată crezu şi el şi toţi câţi erau 
sub biruinţa lui, şi se botezară în numele Sfintei Treimi; 


Iar sfânta ieşind de acolo, merse într-alte cetăți şi propovăduind numele Domnului 
lisus. Deci intrând într-o cetate unde era un împărat anume Asclipie, a fost adusă 
înaintea lui, şi ea chemând numele Domnului lisus, şi făcându-şi semnul cinstitei 
Cruci, mărturisi că este creştină şi propovădui pe Hristos, Dumnezeu al Cerului şi 
al pământului; de care tulburându-se împăratul, o aruncă la un balaur foarte 
groaznic, căruia îi era cuibul afară din cetate, şi după obicei îi da de mâncare, pe 
cei ce erau osândiți spre moarte. De aceia dacă stătu sfânta în locul acela unde 
locuia balaurul, şi văzându-o, el şuieră tare, şi căscând gura, ieşii fum mult, şi 
apropiindu-se sfânta de dânsul, îi zise: Balaure sositu-ţi-a de la Dumnezeu urgia şi 
pierirea, şi suflând spre dânsul, şi făcând asupra lui semnul Crucii, el şuieră tare, şi 
crăpă în două, şi pieri dinaintea ochilor tuturor, care minune văzându-o împăratul, 
ŞI toţi câţi erau cu dânsul, crezură. 


Iar sfânta ducându-se şi de acolo, propovăduia pretutindenea, şi mergând la altă 
cetate, ce împărăţea un împărat anume Tarasie, dacă află de dânsa trimise de o adu- 
seră înaintea lui, şi întrebându-o, se mărturisi pe sine că este creştină, şi pro- 
povăduia pe Hristos Dumnezeu adevărat; drept aceea aduseră la mijloc o căldare 
plină de untdelemn, şi de smoală şi de plumb, şi dându-i foc dedesubt, o băgară 
într-însa, şi prin stare de faţă a dumnezeiescului înger astâmpărându-se şi răcorin- 
du-se căldarea, rămase sfânta nevătămată, şi dându-i şi alte multe munci, n-au pu- 

tut să o clintească din întărirea ei, pentru aceasta în sfârşit îi tăiară capul, şi merse 
sufletul la lăcaşurile cele veşnice. 


Tot în această zi, Sfânta muceniţă lerusalima, care de sabie s-a săvârşit. 


Stih: Tăierea capului, lerusalima primeşte, 
Și acum spre cel de sus Ierusalim priveşte. 


Tot în această zi, târnosirea Bisericii Arhanghelului Gavriil de cea parte la Hal- 
des. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 
Canonul Sfântului Ermolae 
Cântarea a 7-a 


Irmos: Tinerii cei ce merseseră din ludeea în Babilon, oarecând, cu credinţa Trei- 
mii, văpaia cuptorului au călcat-o, cântând: Dumnezeul părinților noştri, bine eşti 
cuvântat. 


Luminându-te cuvioase cu lumina cea neapusă a dumnezeieştii credinţe, ai îndre- 
ptat către lumina cunoştinței de Dumnezeu mulțime de cei ce se mântuiesc, care 
cântă: Dumnezeul părinților noştri, bine eşti cuvântat. 


Marele Ermocrat şi dumnezeiescul Ermip, frăţeşte cugetând întru una, cu tine 
Ermolae fericite, dimpreună cu tine au băut paharul muceniciei, cântând: Dumne- 
zeul părinţilor noştri, bine eşti cuvântat. 


Aprinzându-vă de dragoste după dumnezeiasca Treime, prea lăudaţilor mucenici, 
cu stropirile sângiurilor aţi stins focul nedumnezeirii, cântând: Dumnezeul părin- 
ilor noştri, bine eşti cuvântat. 


Aprinzându-vă cu dragostea Treimii celei mai presus de Dumnezeu măriţilor mu- 
cenici, focul nedumnezeirii l-aţi stins cu picăturile sângiurilor voastre, cântând: 


Dumnezeul părinților noştri, bine eşti cuvântat. 


A Născătoarei 

Preasfântă Fecioară, ceea ce ai născut pe Dumnezeu purtător de trup, păzeşte de 
tot păcatul şi de toată nevoia pe norodul tău, care strigă: Dumnezeul părinţilor no- 
ştri, bine eşti cuvântat. 


Alt Canon, al Sfintei Paraschevi 
Cântarea a 7-a 
Irmos: În cuptorul persienesc tinerii lui Avraam, de pofta dreptei credinţe mai 
mult decât de văpaia focului fiind aprinşi, au strigat: Binecuvântat eşti în Biserica 
Slavei Tale, Doamne. 
Tu, muceniţă fiind păzită de Domnul, înaintea divanului păgânesc, cu tărie ai răb- 
dat arzându-ţi subțiorile, şi cântai strigând: Bine eşti cuvântat Dumnezeul meu şi 
Domnul. 
Nearzându-te pe tine nicicum focul, mai ales pe cei fărădelege i-au ars fecioară, iar 
pe tine te-a păzit Hristos nevătămată cu mână puternică, precum odinioară a ferit 
de focul cel îngrozitor pe tinerii cei fără frică. 


Slavă Tatălui şi Fiului şi Sfântului Duh. 


Idolii dracilor, cei ce cu adevărat n-au zidit Cerul şi pământul, să piară, strigai şi 
propovăduiai; că Hristos Domnul este Ziditorul tuturor. 


Şi acum şi pururea şi în vecii vecilor. Amin (a Născătoarei de Dumnezeu) 
Ceea ce eşti lăcaş sfințit dumnezeiesc al Celui Preaînalt, bucură-te! Că prin tine s-a 
dat bucuria, Născătoare de Dumnezeu celor ce strigă: Binecuvântată eşti tu între 
femei, ceea ce eşti cu totul fără prihană Stăpână. 

Canonul Sfântului Ermolae 
Cântarea a 8-a 
Irmos: De şapte ori cuptorul, chinuitorul caldeilor l-a ars nebuneşte, pentru cins- 
titorii de Dumnezeu. Dar, văzându-i pe aceştia mântuiţi de o putere mai mare, Fă- 


cătorului şi Mântuitorului a strigat: tineri, binecuvântaţi-L, preoți, lăudaţi-L, po- 
poare, prea înălțaţi-L întru toți vecii. 

Sfinţitul Ermolae luminându-se cu sfinţenie, a adus jertfă fără de sânge, Celui ce S- 
a jertfit pentru noi ca o oaie din milostivire, şi junghiindu-se pentru Dânsul de 
bunăvoie, s-a adus jertfă bine primită, strigând: Popoare prea înălțaţi pe Hristos în 
veci. 


Fiind Pantelimon omorât mai-nainte de necredinţă, a venit către tine, şi luându-și 
viaţa dintru cinstita ta învățătură, şi prin făcătoarea de viaţă chemarea lui Hristos 
ridicând pe cel omorât, s-a suit către înălțimea muceniciei, împreună cu tine slă- 
vind pe Mântuitorul în veci, Ermolae de trei ori fericite. 


Sfintul Ermolae, prea marele Ermip şi Ermocrat, diamantele cele tari, nu şi-au 
cruțat trupurile, n-au jertfit celor ciopliţi, ci s-au adus pe dânşii jertfe primite Stă- 
pânului, strigând: Preoţi binecuvântaţi, popoare prea înălţați pe Hristos în veci. 


De Dumnezeu înţelepţitul Ermolae, întărindu-se de Hristos, taina cea ascunsă, a 
descoperit-o prietenilor săi creştini, celor ce se ascundeau de frica vrăjmaşilor, şi 
vădindu-se singur pe sine arătat, şi pe Dumnezeu Cuvântul cel ce pentru toți S-a 
răstignit propovăduindu-L, a murit și acum vieţuieşte cu mucenicii, întru toţi vecii. 


A Născătoarei 


Pe tine palatul cel veselitor şi lăcaşul cel luminos al Împăratului tuturor, Prea- 
sfântă Stăpână, te lăudăm rugându-ne, fă-ne pe noi lăcaşuri Celui ce S-a născut din 
tine, fiind curăţiţi de toată răutatea cea potrivnică, şi neîncetat strigând: Preoţi lău- 
daţi, popoare prea înălțaţi pe Hristos întru toţi vecii. 


Alt Canon, al Sfintei Paraschevi 
Cântarea a 8-a 
Irmos: Mâinile întinzându-şi Daniel... 
Pe cei ce nu erau dumnezei, ci mincinoase năluciri ale dracilor, i-ai vădit muceniţă, 
şi 1-a1 surpat de tot la pământ, şi desăvârşit i-ai zdrobit, neîncetat cu bucurie lui 
Hristos cântând: Binecuvântaţi toate lucrurile Domnului pe Domnul. 
Cu intrarea ta curată în capişte s-a cutremurat capiştea, şi Apolon a căzut la pă- 
mânt, şi s-a surpat idolii, cu lucrarea prea cinstitei Cruci, prin care tăinuit fiind 


îngrădită, cu multă îndrăzneală strigai: Binecuvântaţi toate făpturile pe Domnul, şi- 
L prea înălţați întru toţi vecii. 

Binecuvântăm pe Tatăl şi pe Fiul şi pe Sfântul Duh, Domnul. 


Rănindu-se de frumuseţea şi de dragostea Ta Hristoase, curata Parascheva, a suferit 
arsura focului, strigând: La mirosul dumnezeiescului Tău mir acum cu tărie chi- 
nuindu-mă, neîncetat voi alerga după Tine, binecuvântând dumnezeiescul Tău nu- 
me. 


Şi acum şi pururea şi în vecii vecilor. Amin (a Născătoarei de Dumnezeu) 


Numai tu din toate neamurile Fecioară curată, te-ai arătat Maică lui Dumnezeu. Tu 
te-ai făcut lăcaş Dumnezeirii, ceea ce eşti fără prihană, nearzându-te de focul Lu- 
minii celei, neapropiate. Drept aceea toți bine te cuvântăm, Marie, Mireasă a lui 
Dumnezeu. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Mâinile întinzându-şi Daniel, gurile leilor cele dechise în groapă le-a încuiat; şi 
puterea focului au stins, cu buna faptă încingându-se, tinerii cei iubitori de dreaptă 
credinţă, grăind: Binecuvântaţi, toate lucrurile Domnului, pe Domnul. 


Canonul Sfântului Ermolae 
Cântarea a 9-a 


Irmos: Infricoşatu-s-a tot auzul de nespusa lui Dumnezeu pogorâre, căci Cel Prea- 
înalt de voie S-a pogorât până şi la trup, din pântece fecioresc făcându-Se Om 
pentru aceea, pe prea curata Născătoare de Dumnezeu credincioşii o slăvim. 


Stătut-ai înaintea vrăjmaşilor mărturisind pe Hristos, care a mărturisit înaintea lui 
Pilat mărturisirea cea bună. Şi ducându-te către junghiere, ai sfințit pământul cu 
dumnezeiescul tău sânge, iar cerurile le-ai luminat cu sufletul tău pururea pome- 
nite. 


Arătatu-v-aţi făclu cu trei lumini aprinzându-vă de focul Dumnezeiescului Duh, 
slăvite Ermipe, împreună cu Ermocrat şi cu Ermolae, luminând cu dumnezeiescul 
dar sufletele credincioşilor şi izgonind negura necredinţei, pururea pomeniților. 

Cu gură luminată şi cu cuget vesel, să cântăm toți pe purtători de chinuri ai lui 
Hristos, care sunt împodobiţi cu dumnezeiasca slavă ca şi cu o haină de bună cu- 
viinţă, şi acum petrec întru cele din Cer, şi izvorăsc pârâuri de minuni. 


Soare neapus Hristoase, prin sfințitele rugăciuni ale lui Ermolae, ale lui Pantelimon 
şi ale lui Ermocrat, şi ale celor ce cu dânşii s-au chinuit, să nu depărtezi de la noi 
Cuvinte milele Tale. Ci precum eşti obişnuit, milostivindu-Te, mântuieşte-ne pe 
noi de cele rele. 


A Născătoarei 
Milostiveşte-Te spre mine Mântuitorule, cel ce Te-ai născut şi ai păzit după naştere 
nestricată pe Ceea ce Te-a născut, când vei şedea să judeci toată lumea, trecându- 
mi nelegiuirile şi păcatele mele, ca un fără de păcate, şi Dumnezeu Milostiv şi lu- 
bitor de oameni. 

Alt Canon, al Sfintei Paraschevi 
Cântarea a 9-a 
Irmos: Hristos, Piatra cea nctăiată... 
In locul vieţii celei curgătoare şi vremelnice, ai schimbat cu cea veşnică, muceniţă 
cugetătoare de Dumnezeu, sârguindu-te arătat a vedea frumuseţea cea neasemănată 
a Mirelui tău. Pentru aceea ai dobândit cununile cele nepieritoare, frumoasă fe- 
CIOară. 
Auzind glasul cel dumnezeiesc din Cer, care adeverea cererile tale Paraschevo, şi 
cu osârdie săvârşindu-ţi călătoria. Şi tăindu-ţi-se capul, cel de multă cinste, ai aler- 
gat către însuşi Dumnezeu, cinstită muceniţă. 
Slavă Tatălui şi Fiului şi Sfântului Duh. 
Cere Paraschevo de la Hristos, să dăruiască împotriva vrăjmaşilor biruinţă tu- 
turor, celor ce cu credinţă călduroasă aleargă la dumnezeiască Biserica ta, şi 


iertare de greşeli, şi izbăvire de cele rele. 


Şi acum şi pururea şi în vecii vecilor. Amin (a Născătoarei de Dumnezeu) 

Arătatu-te-ai mai presus decât Heruvimii, şi mai înaltă decât cerurile, prea curată 
Fecioară Marie; căci ai născut pe Ingerul Sfatului celui mare, pe Cel fără de înce- 
put cu Tatăl împreună, care este să vină tuturor Judecător. 


Irmos: Hristos, Piatra cea netăiată de mână, cea din capul unghiului, din tine, mun- 
tele cel netăiat, S-a tăiat, Fecioară, adunând firile cele osebite. Pentru aceasta vese- 
lindu-ne, pe tine Născătoare de Dumnezeu te mărim. 


Luminânda 
Podobie: Femei auziți glas... 


Intărindu-te frumoasă fecioară cu Crucea Domnului tău, ai risipit semeția tiranilor, 
vitejeşte chinuindu-te muceniţă, şi ai primit de la Hristos daruri de biruinţă, prea 
înțeleaptă Paraschevo, prea minunată, rugându-te pentru noi, care cu dragoste te 
cinstim. 


A Născătoarei 


Marie prea curată cădelniță de aur, ceea ce ai fost încăpere Dumnezeirii celei ne- 
încăpute, întru care Tatăl bine a voit, şi Fiul S-a sălăşluit, şi Duhul cel Preasfânt 
umbrindu-te pe tine Fecioară, te-a curăţat de Dumnezeu Născătoare. 


La Laude 
Stihirile pe 4, glasul 1: 


Podobie: Ceea ce eşti bucuria Cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


În curţile Domnului umblând cinstită, dimpreună cu danţul fecioarelor celor înţe- 
lepte, muceniţă, de acolo ai primit darul a vindeca boli şi a goni duhuri necurate, de 
la cei ce cu credinţă aleargă către tine înţeleaptă. 


Rupând tăria tiranilor, celor ce jertfeau idolilor, şi către Dumnezeu punându-ţi te- 
mei, fecioară cinstită, nicicum nu te-ai îngrozit, nici de bătaia ciocanelor de plumb, 
nici de foc, nici de şuviţările cărnurilor tale, nici de fierberea căldărilor, nici de 
Junghierea sabiei. 

Topindu-ţi mai-nainte trupul cu sihăstria, mărită muceniţă a lui Hristos, a doua 
oară chinuindu-te, te-ai ascuţit la cuget, şi te-ai arătat tuturor ca o sabie ferecată din 
Cer, şi ca aurul lămurit în topitoare, cu chinurile tale, frumoasă fecioară. 

Slavă Tatălui şi Fiului şi Sfântului Duh, glasul al 2-lea 

In cetatea Dumnezeului nostru, în muntele cel sfânt, al Lui acolo s-a sălăşluit 
sfânta, păzindu-şi candela nestinsă; să ascultăm dar lauda fecioarei: O, feciorie, 
casa lui Dumnezeu! O, feciorie, slava mucenicilor! O, feciorie, părtașă a îngerilor. 


Și acum şi pururea şi în vecii vecilor. (a Născătoarei de Dumnezeu) 


Toată nădejdea mea spre tine o pun Maica lui Dumnezeu, păzeşte-mă sub acope- 
rământul tău. 


Și cealaltă slujbă a Utreniei după rânduială şi Otpustul. 

Canon de rugăciune către Sfântul sfinţit mucenic Ermolae 


Troparul Sfântului sfințit mucenic Ermolae şi a celor împreună cu dânsul, glasul 
al 4-lea: Mucenicii Tăi, Doamne, întru nevoinţele lor, cununile nestricăciunii au 
dobândit de la Tine, Dumnezeul nostru. Că având tăria Ta, pe chinuitori au învins; 
zdrobit-au şi ale demonilor neputincioase îndrăzniri pentru rugăciunile lor, mân- 
tuieşte sufletele noastre, Hristoase Dumnezeule 


Cântarea 1 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă, căci cu slavă S-a prea slăvit. 


Stih: Sfinte sfinţite mucenice Ermolae, roagă-te lui Dumnezeu pentru noi. 


Cu cântări să lăudăm pomenirea mucenicului Ermolae cea purtătoare de lumină, 
prea lăudată şi prea slăvită, slăvind pe Hristos. 


Stih: Sfinte sfinţite mucenice Ermolae, roagă-te lui Dumnezeu pentru noi. 


Mare îți este lauda, Sfinte Ermolae prea lăudate, că te-ai arătat slujitor fierbinte lui 
Dumnezeu celui mare. 

Stih: Sfinte sfinţite mucenice Ermolae, roagă-te lui Dumnezeu pentru noi. 


După lege săvârşind nevoinţa, mărite, ai călcat semeţiile celor fără de lege, pururea 
pomenite mucenice Ermolae. 


Stih: Sfinte sfinţite mucenice Ermolae, roagă-te lui Dumnezeu pentru noi. 


Bogat te-ai arătat, pe Hristos avându-L bogăţie nedeşertată şi îmbogăţind inimile 
cele sărăcite, prea fericite Ermolae. 


Stih: Preasfântă Născătoare de Dumnezeu, miluieşte-ne pe noi. 


Fă mie Milostiv pe Hristos, prea curată Fecioară, scoțându-mă din osânda cea în- 
grozitoare, la ziua judecății. 


Cântarea a 3-a 


Irmos: Tu eşti Întărirea celor ce aleargă la Tine, Doamne; Tu eşti lumina celor 
întunecaţi şi pe Tine Te laudă duhul meu. 


Stih: Sfinte sfinţite mucenice Ermolae, roagă-te lui Dumnezeu pentru noi. 


Întărindu-te, înțelepte părinte, cu puterea Duhului, celui ce lucrează toate, ai surpat 
puterea celui tare întru răutate. 


Stih: Sfinte sfinţite mucenice Ermolae, roagă-te lui Dumnezeu pentru noi. 


Făcutu-te-a1 cunoscut Atotţiitorului, sfinte, făcându-l Lui pe toţi cunoscuţi, prin 
cuvântul tău cel dumnezeiesc. 


Stih: Sfinte sfinţite mucenice Ermolae, roagă-te lui Dumnezeu pentru noi. 


Învăţându-se Sfântul Pantelimon de duhul tău, înțelepte, a cunoscut pe Ziditorul şi 
după lege a fost chinuit. 


Stih: Preasfântă Născătoare de Dumnezeu, miluieşte-ne pe noi. 


Izbăveşte-mă, Preacurată, de viforul cel cumplit al păcatelor şi de cugetele cele ce 
fără milă năpădesc inima mea. 

Cântarea a 4-a 


Irmos: Auzit-am, Doamne, Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfinte sfinţite mucenice Ermolae, roagă-te lui Dumnezeu pentru noi. 


Căile tale, îndreptate fiind de Dumnezeiescul Duh, au împiedicat căile vrăjmaşului 
şi s-au arătat multora cale de îndreptare. 


Stih: Sfinte sfinţite mucenice Ermolae, roagă-te lui Dumnezeu pentru noi. 


Preot prea sfinţit, mucenic adevărat te-ai arătat, Sfinte Ermolae, vrednicule de mi- 
nune pentru aceea, toţi te lăudăm. 


Stih: Sfinte sfinţite mucenice Ermolae, roagă-te lui Dumnezeu pentru noi. 


Cu cuget viteaz pornind împotriva celor fără de lege, ai primit cununa muceniciei, 
bărbăteşte chinuindu-te, prea sfințite. 


Stih: Preasfântă Născătoare de Dumnezeu, miluieşte-ne pe noi. 


Ca un scaun cu chip de foc porţi pe Stăpânul, Ceea ce eşti de Dumnezeu dăruită pe 
acela roagă-L să ne mântuim noi, care suntem primejduiţi de valul păcatului. 


Cântarea a 5-a 


Irmos: Intru lumina feţei Tale, Hristoase, lauda Ta a strălucit în inimile noastre, în 
dimineaţa nopţii necunoştinţei, cunoaşterea lui Dumnezeu. 


Stih: Sfinte sfinţite mucenice Ermolae, roagă-te lui Dumnezeu pentru noi. 


Pe cei ţinuţi în întunericul înşelăciunii, i-ai îndreptat către lumină şi ai primit plată, 
sfârşindu-te prin sânge. 


Stih: Sfinte sfinţite mucenice Ermolae, roagă-te lui Dumnezeu pentru noi. 


Ostaşii lui Hristos, Sfântul Ermip şi dumnezeiescul Ermolac, împreună cu Sfântul 
Ermocrat, prin cuvinte sfinţite se măresc. 

Stih: Sfinte sfinţite mucenice Ermolae, roagă-te lui Dumnezeu pentru noi. 


Cei trei mucenici împreună fiind chinuiţi pentru Preacinstita Treime, se veselesc 
acum în ceruri împreună cu milioane de îngeri. 


Stih: Preasfântă Născătoare de Dumnezeu, miluieşte-ne pe noi. 


Avându-te pe tine, Fecioară, înainte părtinitoare, scăpare şi întărită sprijinire, să ne 
mântuim prin tine de toată nevoia. 


Cântarea a 6-a 

Irmos: Rugăciunea mea voi înălța către Domnul şi Lui voi spune mâhnirile mele, 
că s-a umplut sufletul meu de răutăţi şi viaţa mea s-a apropiat de iad şi ca lona mă 
rog: Dumnezeule, din stricăciune scoate-mă. 

Stih: Sfinte sfinţite mucenice Ermolae, roagă-te lui Dumnezeu pentru noi. 

Sfinte Ermolae, ostaşul cel viteaz, împreună cu Sfântul Ermocrat şi cu Sfântul 
Ermip, un cuget au arătat, cu întărire propovăduind un Dumnezeu peste toate şi 
murind pentru Hristos, au primit cununile cele cereşti. 

Stih: Sfinte sfinţite mucenice Ermolae, roagă-te lui Dumnezeu pentru noi. 

Cu picăturile sângiurilor vărsate roşindu-vă haină cuvioasă lui Dumnezeu, păti- 
mitori ai Domnului, staţi înaintea Impăratului veacului, rugându-vă pentru noi, 
împreună cu Puterile cele de sus. 

Stih: Sfinte sfinţite mucenice Ermolae, roagă-te lui Dumnezeu pentru noi. 
Învăţatu-s-a prin tine marele Pantelimon credinţa cea dreaptă, întru Dumnezeiescul 
Duh şi pătimind după lege, s-a făcut pricină muceniciei tale, Sfinte Ermolae cu 
acela împreună roagă pe Hristos Dumnezeu pentru noi toţi. 

Stih: Preasfântă Născătoare de Dumnezeu, miluieşte-ne pe noi. 

Viforul păcatelor celor nenumărate mă tulbură şi mă trimite totdeauna în adâncul 


deznădăjduirii, Fecioară. Ci, apucând tu înainte, întinde-mi mâna şi dă-mi a găsi 
linişte în limanurile pocăinţei celei line. 

Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hri-stoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui 
potrivnic, având ajutorul Tău armă de pace, nebiruită biruinţă. 


Petrecând cu bună credinţă ca un sfinţit, ai primit cununa muceniciei şi stingând 
jertfele cele idoleşti, ai fost bun păstor turmei lui Hristos, prea înțelepte şi dascăl 
adevărat al Sfântului Pantelimon pentru aceasta, cu cântări te cinstim pe tine, 
zicând: mântuieşte-ne pe noi pururea din nevoi prin rugăciunile tale, părintele 
nostru Ermolae. 


Cântarea a 7-a 

Irmos: Tinerii cei ce merseseră din ludeea în Babilon, oarecând, cu credinţa 
Treimii, văpaia cuptorului au călcat-o, cântând: Dumnezeul părinților noştri, bine 
eşti cuvântat. 

Stih: Sfinte sfinţite mucenice Ermolae, roagă-te lui Dumnezeu pentru noi. 
Luminându-te, cuvioase, cu lumina cea neapusă a dumnezeieştii credinţe, ai în- 
dreptat către lumina cunoştinței de Dumnezeu mulțime din cei ce se mântuiesc, 
care cântă: Dumnezeul părinților noştri, bine eşti cuvântat. 

Stih: Sfinte sfinţite mucenice Ermolae, roagă-te lui Dumnezeu pentru noi. 
Marele Ermocrat şi dumnezeiescul Ermip, frăţeşte cugetând într-un cuget cu tine, 
Sfinte Ermolae fericite, împreună cu tine au băut paharul muceniciei, cântând: 
Dumnezeul părinților noştri, bine eşti cuvântat. 

Stih: Sfinte sfinţite mucenice Ermolae, roagă-te lui Dumnezeu pentru noi. 
Aprinzându-vă de dragoste după Dumnezeiasca Treime, prea lăudaţilor mucenici, 
cu stropirile sângiuirilor aţi stins focul necredinţei, cântând: Dumnezeul părinților 


noştri, bine eşti cuvântat. 


Stih: Sfinte sfinţite mucenice Ermolae, roagă-te lui Dumnezeu pentru noi. 

Aprinzându-vă cu dragostea Treimii celei mai presus de Dumnezeu, măriţilor 
mucenici, focul necredinţei l-aţi stins cu picăturile sângiuirilor voastre, cântând: 
Dumnezeul părinților noştri, bine eşti cuvântat. 


Stih: Preasfântă Născătoare de Dumnezeu, miluieşte-ne pe noi. 


Preasfântă Fecioară, ceea ce ai născut pe Dumnezeu Purtător de trup, păzeşte de tot 
păcatul şi de toată nevoia pe poporul tău, care cântă: Dumnezeul părinţilor noştri, 
bine eşti cuvântat. 


Cântarea a 8-a 


Irmos: De şapte ori cuptorul, chinuitorul caldeilor l-a ars nebunește, pentru cin- 
stitorii de Dumnezeu. Dar, văzându-i pe aceştia mântuiți de o putere mai mare, 
Făcătorului şi Mântuitorului a strigat: tineri, binecuvântaţi-L, preoți, lăudaţi-L, 
popoare, prea înălțați-L întru toţi vecii. 


Stih: Sfinte sfinţite mucenice Ermolae, roagă-te lui Dumnezeu pentru noi. 


Sfinţitul Ermolae, luminându-se cu sfinţenie, a adus jertfă fără de sânge Celui ce S- 
a jertfit pentru noi ca o oaie din milostivire şi fiind junghiat pentru Dânsul de 
bunăvoie, s-a adus jertfă bineprimită, cântând: popoare, prea înălţați pe Hristos în 
veci. 


Stih: Sfinte sfinţite mucenice Ermolae, roagă-te lui Dumnezeu pentru noi. 

Fiind Sfântul Pantelimon omorât mai înainte de necredinţă, a venit către tine şi 
dobândind viaţa prin cinstita ta învăţătură şi prin chemarea lui Hristos făcătoare de 
viaţă, ridicând pe cel omorât, s-a suit către înălțimea muceniciei, împreună cu tine 
slăvind pe Mântuitorul în veci, Sfinte Ermolae, de trei ori fericite. 

Stih: Sfinte sfinţite mucenice Ermolae, roagă-te lui Dumnezeu pentru noi. 
Sfinţitul Ermolae, marele Ermip şi Sfântul Ermocrat, diamantele cele tari, nu şi-au 
cruțat trupurile, n-au jertfit idolilor ciopliți, ci s-au adus pe dânşii jertfe primite 


Stăpânului, cântând: preoţi, binecuvântaţi, popoare, prea înălţați pe Hristos în veci. 


Stih: Sfinte sfinţite mucenice Ermolae, roagă-te lui Dumnezeu pentru noi. 

De Dumnezeu înţelepțitul Ermolae, întărit fiind de Hristos, taina cea ascunsă a 
descoperit-o prietenilor săi creştini, celor ce se ascundeau de frica vrăjmaşilor şi 
vădindu-se singur pe sine şi pe Dumnezeu Cuvântul, cel ce pentru toţi S-a Răsti- 
gnit, propovăduindu-L, a murit şi acum vieţuieşte cu mucenicii, întru toţi vecii. 


Stih: Preasfântă Născătoare de Dumnezeu, miluieşte-ne pe noi. 


Pe tine cămara cea veselitoare şi locaşul cel luminos al Împăratului tuturor, Prea- 
sfântă Stăpână, te lăudăm rugându-te să ne faci pe noi locaşuri ale Celui ce S-a 
născut din tine şi curățiți fiind de toată răutatea cea potrivnică, neîncetat cântăm: 
preoți, lăudaţi-L, popoare, prea înălţaţi-L pe Hristos întru toţi veci. 


Cântarea a 9-a 


Irmos: Infricoşatu-s-a tot auzul de nespusa lui Dumnezeu pogorâre, căci Cel 
Preaînalt de voie S-a pogorât până şi la trup, din pântece fecioresc făcându-Se Om 
pentru aceea, pe prea curata Născătoare de Dumnezeu credincioşii o slăvim. 


Stih: Sfinte sfinţite mucenice Ermolae, roagă-te lui Dumnezeu pentru noi. 


Stat-ai înaintea vrăjmaşilor mărturisind pe Hristos, care a mărturisit înaintea lui 
Pilat mărturisirea cea bună şi fiind dus către junghiere, ai sfințit pământul cu 
dumnezeiescul tău sânge, iar cerurile le-ai luminat cu sufletul tău, pururea po- 
menite. 


Stih: Sfinte sfinţite mucenice Ermolae, roagă-te lui Dumnezeu pentru noi. 
Arătatu-v-aţi făclii cu trei lumini, aprinzându-vă de focul Dumnezeiescului Duh, 
slăvite Ermip, împreună cu sfințitul Ermocrat şi cu Sfântul Ermolae, luminând cu 
dumnezeiescul dar sufletele credincioşilor şi izgonind negura necredinţei, pururea 
pomeniților. 

Stih: Sfinte sfinţite mucenice Ermolae, roagă-te lui Dumnezeu pentru noi. 

Cu gură luminată şi cu cuget vesel, să cântăm toți pe purtătoru de chinuri ai lui 
Hristos, care sunt împodobiţi cu dumnezeiasca Slavă ca şi cu o haină de bună- 


cuviinţă, iar acum petrec în cele din cer şi izvorăsc pâraie de minuni. 


Stih: Sfinte sfinţite mucenice Ermolae, roagă-te lui Dumnezeu pentru noi. 

Soare neapus, Hristoase, prin sfinţitele rugăciuni ale Sfântului Ermolae, ale 
Sfântului Pantelimon şi ale Sfântului Ermocrat şi ale celor ce cu dânşii s-au 
chinuit, să nu depărtezi de la noi, Cuvinte, milele Tale ci, după obicei, milos- 
tivindu- Te, mântuieşte-ne pe noi de cele rele. 


Stih: Preasfântă Născătoare de Dumnezeu, miluieşte-ne pe noi. 


Milostiveşte-Te spre mine, Mântuitorule, cel ce Te-ai născut şi ai păzit după naş- 
tere nestricată pe Ceea ce Te-a născut, când vei şedea să judeci toată lumea, tre- 
cându-mi nelegiuirile şi păcatele mele, ca Singurul fără de păcat şi Dumnezeu 
Milostiv şi lubitor de oameni. 


Sedelna, glasul al 8-la. Podobie: Pe Înţelepciunea şi Cuvântul în pântecele tău 
zămislind, lumii ai născut pe Cel ce ţine toate, Maica lui Dumnezeu, şi în braţe ai 
avut pe Cel ce cuprinde toate, pe Dătătorul de hrană al tuturor şi Făcătorul făpturii 
şi Domnul. Pentru aceasta, te rog, prea curată Fecioară, şi cu credinţă strig către 
tine ca să mă izbăveşti de greşeli când va fi să stau înaintea feţei Ziditorului meu. 
Stăpână Fecioară curată, ajutorul tău atunci să-mi dăruieşti, că toate le poţi, câte le 
voieşti. 


Petrecându-ţi viaţa cu sfinţenie, te-ai arătat preot Mântuitorului, luminând pe cei ce 
cu credință se apropie de tine totdeauna şi la sfârşitul tău, fericite, dumnezeieşte ai 
strălucit pentru aceasta, săvârşind purtătoarea de lumină şi sfântă pomenirea ta, te 
lăudăm pe tine şi cu credinţă te fericim, Sfinte Ermolae purtătorule de chinuri roa- 
gă-te lui Hristos Dumnezeu, să dăruiască iertare de greşeli celor ce cu dragoste 
prăznuiesc sfântă pomenirea ta. 


Sedelna Preasfintei Născătoare de Dumnezeu, glasul al 8-la. Podobie: Pe Înţele- 
pciunea şi Cuvântul în pântecele tău zămislind, lumii ai născut pe Cel ce ţine toate, 
Maica lui Dumnezeu, şi în braţe ai avut pe Cel ce cuprinde toate, pe Dătătorul de 
hrană al tuturor şi Făcătorul făpturii şi Domnul. Pentru aceasta, te rog, prea curată 
Fecioară, şi cu credinţă strig către tine ca să mă izbăveşti de greşeli când va fi să 
stau înaintea feţei Ziditorului meu. Stăpână Fecioară curată, ajutorul tău atunci să- 
mi dăruieşti, că toate le poţi, câte le voieşti. 


Ca pe o Fecioară, care singură între femei ai născut fără sămânță pe Dumnezeu cu 
Trup, toate neamurile omeneşti te fericim, că s-a sălăşluit în tine Focul Dumne- 
Zeirii Şi ca pe un Prunc cu lapte ai hrănit pe Ziditorul şi Domnul pentru aceasta, 
neamul îngeresc şi omenesc, după vrednicie slăvim naşterea ta şi cu un glas grăim 

Acatistul Sfântului sfințit mucenic Ermolae, doctor fără de arginţi, 
duhovnicul Sfântului mare mucenic Pantelimon (26 iulie) 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


2 5 e 


Troparul Sfântului sfințit mucenic Ermolae şi a celor împreună cu dânsul, glasul 
al 4-lea: Mucenicii Tăi, Doamne, întru nevoinţele lor, cununile nestricăciunii au 
dobândit de la Tine, Dumnezeul nostru. Că având tăria Ta, pe chinuitori au învins; 
zdrobit-au şi ale demonilor neputincioase îndrăzniri. Pentru rugăciunile lor, mân- 
tuieşte sufletele noastre, Hristoase Dumnezeule. 


&&& 
Condacul 1 
Celui de seamă între sfinţi care şi-a dat viaţa pentru Domnul Hristos, doctorul su- 
fletelor noastre, Sfântului sfințit mucenic Emolae îi aducem aceste laude. Iar tu, 
sfinte, binecuvântat fiind de a te desfăta de lumina Raiului în care ai fost încunu- 
nat, roagă-te şi pentru noi care te chemăm: Bucură-te, Sfinte mucenice Ermolae, 
minunat doctor fără de arginţi! 


Icosul 1 

Cetele îngerești s-au minunat de tine, Sfinte Ermolae, cum ai lăsat cele pământeşti 
pentru a-l sluji lui Dumnezeu în vremuri de mare prigoană și punându-ţi sufletul 
pentru El ai câştigat cele cereşti. Primește aceste cuvinte de slavă de la noi: 
Bucură-te, preotul lui Dumnezeu cel Înalt; 

Bucură-te, purtător de lumină sfântă; 

Bucură-te, vieţuind ca un înger pământesc; 

Bucură-te, tămăduitorul bolilor trupeşti și sufleteşti; 

Bucură-te, călăuzitorul celor ce se luptă cu patimile; 

Bucură-te, alinarea celor ce zac pe patul durerii; 
Bucură-te, Sfinte mucenice Ermolae, minunat doctor fără de arginţi! 


Condacul 2 

Trăind pe vremea crudului împărat Maximian ai fost izbăvit de Dumnezeu de 
arderea în flăcările focului împreună cu cei 20.000 de Sfinți mucenici creştini din 
Nicomidia, Sfinte Ermolae, ascunzându-te într-o casă părăsită împreună cu ucenicii 
tăi, Erimp şi Ermocat şi cântând slava Celui care v-a salvat: Aliluia! 


Icosul 2 

Așa cum nici un fir de păr nu cade din capul noastru fără ca Dumnezeu să nu ştie, 
la fel Domnul Hristos te-a ferit atunci de moarte, sfinte, fiindcă mai aveai încă de 
lucru în țarina muncilor duhovniceşti, şi credincioşii îţi ziceau: 

Bucură-te, slujitor fierbinte al lui Dumnezeu; 

Bucură-te, aducând bogăţie fără preţ în inimile oamenilor; 

Bucură-te, propovăduitorul adevărului Evangheliei; 

Bucură-te, că deşi trăiai ascuns, harul lui Dumnezeu era la vedere; 

Bucură-te, că ai botezat multe suflete întru Hristos lisus; 

Bucură-te, întărirea celor care alergau la tine; 

Bucură-te, Sfinte mucenice Ermolae, minunat doctor fără de arginți! 


Condacul 3 

Multe fapte de credinţă ai făcut, sfinte binecuvântat, fiind stâlp de putere celor rătă- 
ciți în întunericul închinării la idoli, arătându-le bucuriile cereşti care se găsesc 
doar prin credinţa în Dumnezeu şi toţi cei aduși pe calea luminii Îi mulţumeau lui 
Dumnezeu pentru tine: Aliluia! 


Icosul 3 

L-ai făcut cunoscut pe Dumnezeu tuturor celor pe care îi întâlneai, Sfinte Ermolae, 
învingând uneltirile vrăjmașului diavol şi cucerind prin harul lui Hristos inimile 
celor care mai apoi te lăudau: 

Bucură-te, glăsuitor al Cuvântului lui Dumnezeu; 

Bucură-te, cel ce prin vorbe vindecai suflete; 

Bucură-te, cel ce prin slujirea Sfintei Litughii mijloceai pentru credincioși; 
Bucură-te, rugător fiebinte și plin de dragoste; 

Bucură-te, că inima ta ardea de credinţă; 

Bucură-te, că smerenia îţi era veşmânt aurit; 

Bucură-te, Sfinte mucenice Ermolae, minunat doctor fără de arginţi! 

Condacul 4 

Trecând tânărul Pantoleon adesea pe lângă casa ta, ai văzut în el lăstar roditor al 
viei lui Hristos, Sfinte Ermolae, şi într-o zi ai ieșit în întâmpinarea lui şi l-ai rugat 
să intre înăuntru, iar îngerii se bucurau din Cer: Aliluia? 


Icosul 4 

Vorbindu-i despre falsitatea, răutatea şi deșertăciunea închinării la idoli, i-ai arătat 
care este adevărata viaţă şi cum se poate dobândi veşnicia în Împărăţia lui Dumne- 
zeu, iar noi te slăvim: 

Bucură-te, semănând mântuirea în inima lui Pantoleon; 

Bucură-te, învăţat al tainelor duhovnicești; 

Bucură-te, cel ce alungi îndoiala de la noi; 

Bucură-te, că dai minţi limpezime în rugăciune; 

Bucură-te, vindecătorul celor împătimiți; 

Bucură-te, tămăduitorul vieţii noastre; 

Bucură-te, Sfinte mucenice Ermolae, minunat doctor fără de arginți! 


Condacul 5 

I-ai vorbit lui Pantoleon despre Domnul lisus Hristos, Sfinte Ermolae, cum că 
există un singur Dumnezeu adevărat şi Atotputernic în care dacă crede, printr-o 
simplă chemare a numelui Lui va putea alunga toate bolile și se va bucura cu Sfin- 
ţii din Ceruri: Aliluia! 


Icosul 5 

Minunate au fost cuvintele tale, sfinte binecuvântat, căci au pătruns adânc în inima 
tânărului care până atunci era îndemnat de tatăl său la închinarea idolească, noi te 
cinstim aşa: 

Bucură-te, arătându-i lui Pantoleon minunile făcute de Domnul Hristos pe pământ; 
Bucură-te, că el a ales credinţa bună a mamei sale; 

Bucură-te, că a lepădat înșelăciunea tatălui său; 

Bucură-te, că învăţătura elinească 1 s-a părut deșartă; 

Bucură-te, că amintirea lui Dumnezeu era mai puternică; 

Bucură-te, că a fost vindecat sufleteşte de tine, Sfinte Ermolae; 

Bucură-te, Sfinte mucenice Ermolae, minunat doctor fără de arginţi! 


Condacul 6 

Inima tânărului s-a aprins de râvna de a-L urma pe Dumnezeu, căci Acesta îl pre- 
gătise din naştere pentru calea lui și îi rânduise și o mamă evlavioasă, pe Sfânta 
Euvula, care înainte de moarte prorocise că va fi un mare sfânt mucenic al 
Domnului Hristos, căruia ne închinăm: Aliluia! 

Icosul 6 

Ascultând învăţăturile tale, Sfinte Ermolae, Pantoleon creştea în credință şi te lăuda 
aşa: 

Bucură-te, ocrotitorul tinerilor credincioşi; 

Bucură-te, luminarea celor rătăcaţi; 

Bucură-te, aducând pacea sufletului bolnav de neiubire; 

Bucură-te, că semeni nădejde în inimile îndurerate; 

Bucură-te, că dai sens vieţii în Dumnezeu; 

Bucură-te, că vindeci trupul copleșit de boală; 

Bucură-te, Sfinte mucenice Ermolae, minunat doctor fără de arginţi! 


Condacul 7 

Dumnezeu a adus şi încredințarea cuvintelor tale, Sfinte Ermolae, căci într-o zi 
când Pantoleon se întorcea de la lecţiile de doctor păgânesc a întâlnit în cale un co- 
pil omorât de viperă, dar a chemat numele Domnului Hristos, copilul a înviat şi 
vipera a murit, iar el L-a cinstit pe Dumnezeu: Aliluia! 


Icosul 7 

Fericiţi cei ce cred fără să vadă, dar fericiți sunt şi cei pentru care Dumnezeu face 
asemenea pogorăminte spre întărirea în credinţă şi pentru a aduce slava Numelui 
Său la cei care ÎI primesc ca Domn și Dumnezeu. Plini de evlavie, te lăudăm așa: 
Bucură-te, Sfinte Ermolae, călăuzitor al celor aleşi; 

Bucură-te, botezându-l pe tânăr cu Apă şi Duh Sfânt; 

Bucură-te, apărătorul sufletelor încercate duhovniceşte; 

Bucură-te, că ne dai cunoașterea de trebuință; 

Bucură-te, că luminezi minţile doritoare de rugăciune; 

Bucură-te, că faci din unul, doi; 

Bucură-te, Sfinte mucenice Ermolae, minunat doctor fără de arginți! 


Condacul 8 

Dezlegându-se mintea lui Pantoleon, acesta a dobândit vederea celor duhovnicești, 
iar judecata lui s-a înfrumusețat cu înțelegerea tainelor tămăduirii prin chemarea 
numelui lui Dumnezeu şi prin rugăciunile tale, Sfinte Ermolae, creştea din putere 
în putere, glăsuindu-l tot mereu Domnului Hristos: Aliluia? 


Icosul 8 

Ai fost duhovnicul acestui tânăr vrednic, sfinte binecuvântat, învățându-l tainele 
ascunse ale rugăciunii, ale iubirii lui Hristos, ale jertfelniciei până la moarte în nu- 
mele Celui care s-a dat morții ca noi să avem Viaţa veşnică, şi noi păcătoşii în- 
drăznim să te chemăm: 

Bucură-te, povăţuitor al răbdării și al înfrânării; 

Bucură-te, sfătuitor la post; 

Bucură-te, învățându-ne a rosti numele lui Hristos neîncetat; 
Bucură-te, acoperământul celor ce se roagă pentru întreaga lume; 
Bucură-te, vultur cu aripi de foc ce arzi gândurile necurate; 

Bucură-te, spălând necurăţia inimu; 

Bucură-te, Sfinte mucenice Ermolae, minunat doctor fără de arginţi! 


Condacul 9 

Binecuvântatul Pantoleon făcea nenumărate minuni și vindecări prin chemarea nu- 
melui lui Hristos şi a primit de la Dumnezeu a pătimi pentru numele Lui, fiind dus 
la împăratul Maximian care l-a chinuit însă acesta, întărit de tine Sfinte Ermolae, a 
primit mucenicia aducătoare de cunună cerească: Aliluia! 


Icosul 9 

Când Pantoleon pătimea în chinuri, ţi s-a arătat Domnul Hristos şi ţi-a spus că a 
doua zi urma să înfrunți și tu mucenicia pentru EI, Sfinte Ermolae, şi credincioşii 
îți ziceau aşa: 

Bucură-te, că Pantoleon i-a spus lui Maximian cine e cel care îl povăţuise în cre- 
dință; 

Bucură-te, că păgânii vroiau să cunoască duhovnicul cel iscusit; 

Bucură-te, că te-au adus la chinuri şi pe tine; 

Bucură-te, că odată cu tine au venit și ucenicii tăi Erimp și Ermocrat; 

Bucură-te, că te-ai bucurat de voia lui Dumnezeu; 

Bucură-te, că doreai a pătimi pentru El; 

Bucură-te, Sfinte mucenice Ermolae, minunat doctor fără de arginţi! 


Condacul 10 
Stând în faţa chinutorilor ai spus că eşti creştin, Sfinte Ermolae, şi te-ai rugat adânc 
lui Dumnezeu să Își arate slava Sa acelor păgâni: Aliluia! 


Icosul 10 

De îndată s-a arătat Domnul lisus Hristos şi făcând cutremur mare a zdrobit la pă- 
mânt toți zeii de piatră, iar credincioşii s-au închinat: 

Bucură-te, unind cerul inimii tale cu Dumnezeu cel din Ceruri; 

Bucură-te, că din credinţa ta EI a sfărâmat idolu; 

Bucură-te, cel ce cutremuri uneltirile diavolești; 

Bucură-te, cel ce distrugi vrăjile şi farmecele; 

Bucură-te, cel ce dezlegi simţurile de legăturile demonilor; 

Bucură-te, că pui la pământ ispitele tulburătoare; 

Bucură-te, Sfinte mucenice Ermolae, minunat doctor fără de arginţi! 


Condacul 11 

După ce împreună cu ucenicii tăi, Erimp şi Ermocrat ați fost chinuiți, necredin- 
ciosul împărat a poruncit să vi se taie capul, Sfinte Ermolae şi Domnul v-a primit 
sufletele curate ca din Raiul Lui să Îi cântaţi veşnic: Aliluia! 


Icosul 11 

Tânărul Pantoleon a primit şi el moartea mucenicească, şi chiar înainte de a 1 se tă- 
ia capul s-a auzit un glas din Cer numindu-l "Pantelimon”, devenind Sfântul mare 
mucenic Pantelimon, grabnic tămăduitor de boli trupeşti şi sufleteşti. Mulţumind 
lui Dumnezeu pentru Sfinţii Lui ajutători, te lăudăm şi pe tine Sfinte Ermolae: 
Bucură-te, că Dumnezeu a cules roadele străduinței tale; 

Bucură-te, că prin tine am primit încă un sfânt în Cer; 

Bucură-te, că răsplata ta este desfătarea de bunătățile Raiului; 

Bucură-te, duhovnic încercat şi plin de iubire; 

Bucură-te, cel ce asculți suspinul celor însinguraţi; 

Bucură-te, că vindeci rănile de neiubire; 

Bucură-te, Sfinte mucenice Ermolae, minunat doctor fără de arginţi! 


Condacul 12 

Mare bucurie s-a făcut în Cer și cetele de Sfinți v-au primit cu cântări alese pe toți, 
Sfinților mucenici: Ermolae, Pantelimon, Erimp şi Ermocrat, şi Serafimii v-au 
îmbrățișat: Aliluia! 


Icosul 12 

Stând la picioarele Sfintei Treimi în slava dumnezeiească, nu ne uitaţi nici pe noi 
care vă aducem aceste cinstiri: 

Bucuraţi-vă, buchet de Sfinţi tămăduitori; 

Bucuraţi-vă, cei ce împodobiţi Biserica precum niște crini; 

Bucuraţi-vă, grabnic ajutători în boli și necazuri; 

Bucuraţi-vă, mult izbăvitori de ispite; 

Bucuraţi-vă, călăuzitori pe calea rugăciuni; 

Bucuraţi-vă, miluitori ai celor care vă cheamă numele cu credinţă; 

Bucură-te, Sfinte mucenice Ermolae, minunat doctor fără de arginţi! 


Condacul 13 (de 3 ori) 


O, slăvit mucenic Ermolae, grabnic ajutător creștinilor aflați în boală te rugăm mij- 
locește la Impăratul ceresc vindecarea noastră din boala care ne-a cuprins și care ne 

aduce deznădejde, ca să Îl putem lăuda pe veci pe Dumnezeu cel mult milostiv: 
Aliluia! 


Apoi, se zice din nou: 


Icosul 1 

Cetele îngerești s-au minunat de tine, Sfinte Ermolae, cum ai lăsat cele pământești 
pentru a-l sluji lui Dumnezeu în vremuri de mare prigoană şi punându-ți sufletul 
pentru El ai câştigat cele cereşti. Primeşte aceste cuvinte de slavă de la noi: 
Bucură-te, preotul lui Dumnezeu cel Înalt; 

Bucură-te, purtător de lumină sfântă; 

Bucură-te, vieţuind ca un înger pământesc; 

Bucură-te, tămăduitorul bolilor trupeşti şi sufleteşti; 

Bucură-te, călăuzitorul celor ce se luptă cu patimile; 

Bucură-te, alinarea celor ce zac pe patul durerii; 

Bucură-te, Sfinte mucenice Ermolae, minunat doctor fără de arginţi! 


Condacul 1 

Celui de seamă între sfinți care şi-a dat viața pentru Domnul Hristos, doctorul su- 
fletelor noastre, Sfântului sfințit mucenic Emolae îi aducem aceste laude. Iar tu, 
sfinte, binecuvântat fiind de a te desfăta de lumina Raiului în care ai fost încunu- 
nat, roagă-te şi pentru noi care te chemăm: Bucură-te, Sfinte mucenice Ermolae, 
minunat doctor fără de arginţi! 


Apoi, rostim această: 
Rugăciune 


Sfinte părinte Ermolae, mucenic sfințit al Domnului Hristos, capul tău a fost încu- 
nunat în Rai cu răsplata celor care Îl urmează pe Fiul lui Dumnezeu pe tot drumul 
crucii, şi mai ales la răstignirea trupului pînă la moarte şi prin această jertfă ai urcat 
în Cer în rândul Sfinţilor doctori fără de argint care mijlocesc acum pentru noi. 
Împlinind slujirea de preot, ai fost şi mucenic, păstor de suflete, tămăduitor al tru- 
purilor, duhovnic încercat şi propovăduitor al Evangheliei, multe inimi întorcând la 
Hristos. 


De aceea te rugăm ascultă aceste rugăciuni aduse ție și fii fiecăruia după nevoie: 
vindecător celor bolnavi, călăuzitor al celor rătăciţi, hrănitor al celor flămânzi, du- 
hovnic al celor îndureraţi şi nu ne lăsa să ne pierdem în ispitele aduse de vrăjmașii 
văzuţi şi nevăzuţi, ci caută-ne şi adune înapoi la rugăciune, acolo unde cerul inimii 

se întâlneşte cu Cerul din care Domnul Hristos ne dă binecuvântarea Lui acum și în 
vecii vecilor. Amin. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfântului sfințit mucenic Ermolae şi ale tu- 
turor Sfinților, miluieşte-ne şi ne mântuieşte pe noi. Amin! 


Sursa: 


https://acoperamantulmaiciidomnului.wordpress.com/2022/10/10/acatistul-sfantului-sfintit- 
mucenic-ermolae-doctor-fara-de-arginti-duhovnicul-sfantului-mare-mucenic-pantelimon- 
26-iulie/ 


https://salutis8.wordpress.com/2023/07/25/acatistul-sfantului-sfintit-mucenic-ermolae- 
doctor-fara-de-arginti-duhovnicul-sfantului-mare-mucenic-pantelimon/ 


https://nuha.ro/acatiste/acatiste-iulie/acatistul-sfantului-sfintit-mucenic-ermolae/ 

Acatistul Sfântului mare mucenic Pantelimon 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


XP PP 2 0 E E IE IP IP 3 3 IE IE II E E XX 
Xp PP PP 0 E E IE IP IE 3 E E IE II IE E XX 


Ar De Dr dr dr de Dr dr de De Dr dr dr de de dr dr A de dr dr A A 


Ar de de dr De dr de Dr De dr dr Dr De de dr De de dr dr A de dr dr A d 


XP PP 2 0 E E IE IP IP 3 3 E IE II IE E E XX 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Înaintea celui cu chip şi nevinovăție îngerească, a vrednicei slugi a Domnului 
nostru, care prin nestrămutată credință s-a învrednicit a sta alături de scaunul 
nemuritorului împărat, Pantelimon, ridicăm rugăciunile noastre şi cerem să ne 
asculte durerile şi cu puterea ce-i este dată de la Dumnezeu ca un doctor fără de 
arginţi, să ne cerceteze degrab şi să înlăture de la noi bolile sufleteşti şi trupeşti, ca 
izbăviţi cu platoşa bunătăţii sale, în tresăltări de bucurie, să-i cântâm: Bucură-te, 
mare mucenice şi tămăduitorule Pantelimoane! 


Icosul 1 

Din pruncie ţi-ai păstrat sufletul curat, mucenice, căci maica ta cu mare grijă ţi-a 
sădit în inimă credinţa în dulcele lisus, pe care mai târziu bătrânul Ermolae, 
stropind-o cu apa cea vie, pe care şi el o avea de la Împăratul nemuritor, ai părăsit 
păgânătatea şi ţi-ai deschis larg sufletul să primeşti pe Hristos; pentru care îţi cân- 
tăm: 

Bucură-te, sfinte cu adâncă judecată; 

Bucură-te, că dreaptă ţi-a fost credinţa urmată; 

Bucură-te, al pieritorilor zei dispreţuitor; 

Bucură-te, al blândului lisus următor; 

Bucură-te, că după Domnul ai însetat; 

Bucură-te, că dreaptă răsplătire ai căpătat; 

Bucură-te, că n-ai ţinut la bogății pământeşti; 

Bucură-te, cel ce ţi-ai adunat comori cereşti; 

Bucură-te, cel ce stai între cetele sfinţilor; 

Bucură-te, ajutătorul năpăstuiţilor; 

Bucură-te, podoaba creştinilor cea nepreţuită; 

Bucură-te, mângâierea noastră mult dorită; 

Bucură-te, mare mucenice şi tămăduitorule Pantelimoane! 


Condacul al 2-lea 

De mic rămas fără mamă, sfinte, ai fost dat de tatăl tău la învăţătură păgânească şi 
la meşteşugul vindecărilor cu puterea zeilor; dar ca o trestie neînfrântă ai rămas în 
mijlocul vânturilor vrăjmaşe şi nu ai găsit alinare până ce n-ai aflat calea Dumne- 
zeului celui adevărat, căruia îi cântăm: Aliluia! 


Icosul al 2-lea 

Adânc fiind rănit de dragostea în Hristos, când veneai de la Ermolae şi ai întâlnit 
pe copilul muşcat de viperă, atunci întâia oară te-ai rugat în genunchi lui Dumne- 
zeu, de la care a şi venit mântuirea, căci copilul a înviat, vipera a murit, iar tu ai 
primit botezul şi te-ai împărtăşit cu trupul şi cu sângele Domnului; pentru care te 
lăudăm aşa: 

Bucură-te, tinereţe închinată lui Hristos; 

Bucură-te, nădejdea bolnavilor cea cu folos; 

Bucură-te, cel ce ştii să înalți la ceruri rugăciuni; 

Bucură-te, cel ce peste noi reverşi minuni; 

Bucură-te, că Domnul putere ţi-a dat; 

Bucură-te, cel ce copilul ai înviat; 

Bucură-te, bucuria multor îndureraţi; 

Bucură-te, uimirea multor învăţaţi; 

Bucură-te, ostaş neînvins al lui Hristos; 

Bucură-te, că ai aprins credinţa creştină în inimile multora; 

Bucură-te, întoarcerea multor rătăciţi; 

Bucură-te, mângâierea celor amărâţi; 

Bucură-te, mare mucenice şi tămăduitorule Pantelimoane! 


Condacul al 3-lea 

Deşi cu trup omenesc pe pâmânt, sufletul ţi l-ai înălţat spre cer. Pentru aceasta, cu 
dreptate te privesc credincioşii ca pe o stea cerească, de unde vine raza mântuirii în 
toate necazurile; drept care împreună cu tine cântăm lui Dumnezeu: Aliluia! 


Icosul al 3-lea 
Râvnă multă ai pus, sfinte, ca să întorci de la închinarea de idoli către Domnul 
chiar pe tatăl tău, dar el tot păgân a rămas, până ce a văzut tămăduirea pe care ai 

dat-o, în numele lui Hristos, unui orb şi atunci împreună cu acela, a primit botezul. 
Pentru aceasta primeşte de la noi laudă ca aceasta: 

Bucură-te, cercetător al durerilor; 

Bucură-te, vindecător al orbilor; 

Bucură-te, cel ce dai lumină ochilor trupeşti şi celor sufleteşti; 
Bucură-te, sfărâmător al curselor diavoleşti; 

Bucură-te, al sufletului tău vânător; 

Bucură-te, al doctorilor doctor; 

Bucură-te, că lucrezi cu puterea lui Dumnezeu; 

Bucură-te, că în tine nădăjduim şi noi; 

Bucură-te, stăvilar al potrivnicilor; 

Bucură-te, lauda îngerilor; 

Bucură-te, a păgânilor mirare; 

Bucură-te, bucuria mamei tale; 

Bucură-te, mare mucenice şi tămăduitorule Pantelimoane! 


Condacul al 4-lea 

Ca norul ce umbrea pe evrei în pustie, astfel te-ai arătat Nicomidiei şi apoi întregii 
lumi, căci oricine aleargă la tine cu credinţă găseşte alinare, fiind împuternicitul şi 
alesul Domnului, căruia pentru darul ce ţi-a dat îi cântăm: Aliluia! 


Icosul al 4-lea 

Ca fulgerul s-a răspândit vestea bunătăţii şi a minunilor tale, sfinte, făcând să se 
îngrijoreze învățătorii păgâni, care îndată au cerut împăratului pierderea ta, ca a 
unuia ce eşti părtaşul lui Hristos, iar tu neabătut ai rămas în credinţă; pentru care îți 
cântăm: 

Bucură-te, cel ce ţi-ai împărțit moştenirea săracilor; 

Bucură-te, cel ce prin case şi închisori milostenie şi tămăduiri aduci celor necăjiţi; 
Bucură-te, îngrozirea păgâneştilor conducători; 

Bucură-te, că deşertăciunea păgânească vrei să omori; 

Bucură-te, cel ce împăratului ai fost împotrivitor; 

Bucură-te, că Hristos în luptă ţi-a fost întăritor; 

Bucură-te, că mulțime de chinuri ţi-au pregătit; 

Bucură-te, cel ce cu răbdare chinurile ai suferit; 

Bucură-te, că mulţi, privindu-te, cu tine au crezut; 

Bucură-te, cel ce Domnului noi mucenici ai făcut; 

Bucură-te, cel ce simţi bucurie în chinuri; 

Bucură-te, cel de la care moştenim frumoase pomeniri; 

Bucură-te, mare mucenice şi tămăduitorule Pantelimoane! 

Condacul al 5-lea 

Cele ce pentru păgâni erau de preț pentru tine erau fără de preț şi cele fără de 
preț la ei erau de mare preț la tine, căci ai disprețuit dregătoriile şi bogăţiile 
vremelnice cu care erai ispitit, pentru a câştiga bunătăţile nepieritoare de la 
Dumnezeu, căruia îi cântăm: Aliluia! 


Icosul al 5-lea 

Neînduplecat văzându-te, împăratul a poruncit să fii spânzurat gol pe lemn, cu fiare 
să fii sfâşiat şi cu făclii ars, dar nepieritorul Împărat neatins te-a păstrat, spre 
uimirea tuturor; de care lucru şi noi minunându-ne, cântăm: 

Bucură-te, că ai dovedit împăratului puterea lui Dumnezeu; 

Bucură-te, că un vechi slăbănog s-a tămăduit prin darul tău; 

Bucură-te, că păgânătatea de ruşine a rămas; 

Bucură-te, că vrăjmaşii ţi-au cerut noi torturi într-un glas; 

Bucură-te, sfinte, care ţi-ai pus trupul spre chinuri; 

Bucură-te, cel pătruns de credinţă adâncă; 

Bucură-te, că, gândindu-te la Domnul, te-ai mângâiat; 

Bucură-te, că, Hristos în chipul lui Ermolae ţi s-a arătat; 

Bucură-te, că fiarele cu care erai sfâşiat ca ceara s-au muiat; 

Bucură-te, că de pe lemnul chinurilor sănătos ai fost slobozit,; 

Bucură-te, că făcliile cu care erai ars s-au stins; 

Bucură-te, că înfocată credinţă în inimile multora ai aprins; 

Bucură-te, mare mucenice şi tămăduitorule Pantelimoane! 


Condacul al 6-lea 

Pe gânduri ai pus pe cei ce te chinuiau, sfinte, şi încruntaţi la faţă şi la suflet, se 
întrebau de unde ai atâta putere şi de ce zeii nu te pierd? Atunci au iscodit noi chi- 
nuri, pe care tu primindu-le încrezător în puterea lui Dumnezeu, cântai: Aliluia! 


Icosul al 6-lea 

Plumb mult într-un cazan punând şi sub limbile focului topindu-l, ai fost aruncat în 
această văpaie cu nădejdea deşartă că acum se va sfârşi cu tine, dar tu, viteazule 
mucenic, iarăşi nevătămat ai rămas, precum mai înainte Dumnezeu păzise pe mă- 
ritul apostol loan. Pentru aceasta îți cântăm: 

Bucură-te, floarea nădejdilor către Dumnezeu; 

Bucură-te, în boli şi în necazuri izbăvitorul meu; 

Bucură-te, pentru noi, păcătoşii, al lui Dumnezeu îmblânzitor; 

Bucură-te, al rugăciunilor noastre către Domnul purtător; 

Bucură-te, tare sprijinitor al copiilor noştri; 

Bucură-te, îndestularea cea bună a caselor noastre; 

Bucură-te, rouă ce inimile răcoreşti; 

Bucură-te, cel ce de asupriri ne izbăveşti; 

Bucură-te, vindecarea celor ce de la oameni nu-şi găsesc alinare; 
Bucură-te, că din valurile deznădejdilor prin tine aflăm izbăvire; 
Bucură-te, cel ce văpaia plumbului ai răcorit; 

Bucură-te, cel ce cunună neveştejită ţi-ai pregătit; 

Bucură-te, mare mucenice şi tămăduitorule Pantelimoane! 


Condacul al 7-lea 

Zile de-a rândul ai fost chinuit, sfinte, dar acestea mai multă răsplătire ţi-au adus şi 
mulțumirea mai mult ţi-a crescut, când cu chinurile tale, dor mare ai aprins în ini- 
mile multora, să părăsească zeii şi să treacă la Hristos, cântându-l: Aliluia! 


Icosul al 7-lea 

Piatră ţi-au legat de gât, Pantelimoane, şi în mare ai fost aruncat, dar Stăpânul mă- 
rilor şi pe tine şi piatra a făcut-o uşoară şi plutitoare, căci ai mers pe luciul apei, 
ieşind la mal. Deci, bucurându-ne şi minunându-ne, îţi cântăm: 

Bucură-te, cel ce nu te înfricoşezi de chinuri, viteazule; 

Bucură-te, cel înarmat cu bărbăţie şi credinţă, alesule; 

Bucură-te, al puterii firii înfrângător; 

Bucură-te, al adâncului măru stăpânitor; 

Bucură-te, plutitor deasupra apelor; 

Bucură-te, vieţuitor deasupra ispitelor; 

Bucură-te, tinere plin de mireasmă duhovnicească; 

Bucură-te, dobânditor de slavă cerească; 

Bucură-te, liman al celor îngreuiaţi; 

Bucură-te, mulţumirea celor îndureraţi; 

Bucură-te, răspânditorule al credinţei; 

Bucură-te, iubitorule al umilinţei,; 

Bucură-te, mare mucenice şi tămăduitorule Pantelimoane! 


Condacul al 8-lea 

Nici tinereţea, nici nevinovăția şi nici puterea minunilor tale, n-au schimbat 
inimile chinuitorilor, ci mai rău sporind în mânie, îţi iscodeau alte pătimiri 
crezând că pot pune lumina sub obroc; iar tu făclie mai luminoasă te arătai, spre 
bucuria lui Dumnezeu cântând: Aliluia! 


Icosul al 8-lea 
Neîncetat ai fost ispitit cu bunătăţi şi cinstiri lumeşti, dar ca pe nişte curse în calea 
către cer judecându-le, ai fost aruncat în mijlocul leilor şi neliniştiţi te-au privit, 

dorind să-ţi vadă trupul sfâşiat; dar Stăpânul tuturor gurile fiarelor a închis; pentru 
care îți cântăm: 

Bucură-te, cel ce eşti cu nevinovăție încununat; 

Bucură-te, că pentru nevinovăție la chinuri ai fost dat; 
Bucură-te, că lupta cea bună ai luptat; 

Bucură-te, că Dumnezeu minunat te-a arătat; 

Bucură-te, lumină ce sub obroc nu s-a putut pune; 
Bucură-te, vieţuitor plin de fapte bune; 

Bucură-te, cel ce bunătăţile lumeşti curse le socoteşti; 
Bucură-te, că te-ai făcut asemenea oștilor cereşti; 

Bucură-te, noule Daniele, aruncat în mijlocul leilor; 
Bucură-te, că fiarele s-au făcut asemenea mieilor; 

Bucură-te, că vrăjmaşii doreau să te piarză; 

Bucură-te, că Hristos nevătămat te-a păzit; 

Bucură-te, mare mucenice şi tămăduitorule Pantelimoane! 


Condacul al 9-lea 

Văzând tăria ta, sfinte, mulți din păgâni au crezut în Hristos, pentru care lucru 
împăratul de mânie a fost cuprins, iar tu, Pantelimoane, te veseleai pentru vânări de 
noi suflete, cu care şi noi cântăm lui Dumnezeu: Aliluia! 


Icosul al 9-lea 

Şi pe roată cu cuie ai fost chinuit, dar roata s-a sfărâmat, lovind pe mulţi necre- 
dincioşi şi fermecător socotindu-te, ai mărit pe preotul Ermolae, dascălul tău. 
Atunci cu trei ostaşi te-au însoţit, sfinte, spre a-l aduce împăratului care şi lui îi 
dorea sfârşitul. Deci pentru noua jertfă ce prin tine se pregăteşte grăim: 

Bucură-te, propovăduitorul dumnezeieştii credinţe; 

Bucură-te, cel ce înfrunţi mânile aprinse; 

Bucură-te, că pe roată ai fost strunjit; 

Bucură-te, că de creştinătate eşti prea mărit; 

Bucură-te, cel ce ai fost socotit fermecător; 

Bucură-te, căci cu Hristos te-ai arătat biruitor; 

Bucură-te, al lui Ermolae de mucenicie vestitor; 

Bucură-te, căci cu dascălul tău eşti pătimitor; 

Bucură-te, că ucenici ai lui Ermolae, Erimp şi Ermocrat s-au arătat, 

Bucură-te, că la moartea lor, pământul s-a cutremurat; 

Bucură-te, cel ce Treimii pe pământ ai slujit; 

Bucură-te, că prin vindecări doctor al Domnului te-ai dovedit; 

Bucură-te, mare mucenice şi tămăduitorule Pantelimoane! 

Condacul al 10-lea 

Zadarnice au fost chinurile păgânilor, sfinte, căci drumul ţi-a fost drept către Hri- 
stos; pentru aceasta te-ai învrednicit de darul tămăduirilor ce-l verşi tuturor celor ce 
cu credinţă vin la tine cu rugăciuni şi cu care cânţi lui Dumnezeu: Aliluia! 


Icosul al 10-lea 

Cine nu te va lăuda, văzându-te cu ochii minţii, că ai fost împins şi izbit ca un rău- 
făcător, spre marginea Nicomidiei, unde ţi se hotărâse tăierea capului şi tu mai lini- 
ştit şi mai vesel te-ai arătat. Pentru aceasta din nou primeşte această laudă: 
Bucură-te, cel ce loviri ca Domnul ai primit; 

Bucură-te, că pentru lisus toate ai suferit; 

Bucură-te, că în chinuri Domnului slavă dădeas; 

Bucură-te, că Împărăţia cerească cu dor o căutai; 

Bucură-te, că numele din Pandoleon ţi-a fost schimbat; 

Bucură-te, că glas din cer Pantelimon te-a chemat; 

Bucură-te, că după nume eşti mult-miluitor; 

Bucură-te, că după fapte eşti mult-îndurâtor; 

Bucură-te, că faţa ca de înger ţi s-a făcut; 

Bucură-te, că chinuitorii în lături s-au abătut; 

Bucură-te, că spre lovire călăii ai îndemnat; 

Bucură-te, că abia îndrăznind capul ţi-au tăiat; 

Bucură-te, mare mucenice şi tămăduitorule Pantelimoane! 


Condacul al 11-lea 

Cu durere drepteredincioşii au privit sfârşitul tău, Pantelimoane; căci tu le-ai fost 
flacără nestinsă a dreptei credinţe, miluitor al celor lipsiţi şi vindecător al celor 
bolnavi, dar ne mângâiem că te-ai suit la Dumnezeu, de unde nu încetezi a privi 
spre mulțimea ce te cheamă în rugăciuni şi, izbăvind-o de dureri, cânţi lui Dumne- 
zeu: Aliluia! 


Icosul al 11-lea 

Senin la suflet şi blând la chip ţi-ai primit sfârşitul, trecând astfel în Împărăţia 
cerească, unde eşti întâmpinat de Sfânta Treime şi aşezat de-a dreapta Sa, mărit de 
sfinţi şi de puterile cereşti; pentru care laudă ca aceasta îți aducem: 

Bucură-te, mireasmă ce până la cer te-ai ridicat; 

Bucură-te, că duhul tău Treimii l-ai încredinţat; 

Bucură-te, mult-plânsule de credincioşii pământului; 

Bucură-te, mult-lăudatule de puterile cereşti; 

Bucură-te, a lui Ermolae, Erimp şi Ermocrat bucurie; 

Bucură-te, cu înaintaşii mucenici împreună vieţuire; 

Bucură-te, că de pământ nicidecum nu te-ai depărtat; 
Bucură-te, că în rugăciuni pe orice credincios ai ascultat; 
Bucură-te, albină ce te-ai îmbogăţit în fapte bune; 

Bucură-te, că ai fost încoronat cu nepieritoare cunune; 
Bucură-te, piatră la temelia creştinătăţii; 

Bucură-te, înfrângător al păgânătăţu; 

Bucură-te, mare mucenice şi tămăduitorule Pantelimoane! 


Condacul al 12-lea 

Lupta cea bună ai luptat, credinţa ai păstrat, mulțumindu-ţi sufletul, că ai urmat lui 
Hristos, iar pentru noi ai rămas vrednică pildă, ca, privind la tine, să-ţi urmăm cre- 
dinţa şi în ispite să ne înarmăm cu armele tale şi biruitori să mulțumim lui Dumne- 
zeu, cântând: Aliluia! 


Icosul al 12-lea 

Și după moarte ai săvârşit minuni, Pantelimoane, căci în loc de sânge, lapte a curs 
din grumazul tău şi măslinul de care ai fost legat spre tăiere, în vederea tuturor s-a 
umplut de roade; de aceea iarăşi auzi de la noi: 

Bucură-te, bucuria Tatălui; 

Bucură-te, lauda Fiului; 

Bucură-te, desfătarea Duhului sfânt; 

Bucură-te, miluirea celor de pe pământ; 

Bucură-te, izvor nesecat de tămăduini; 

Bucură-te, izbăvitor de chinuri; 

Bucură-te, doctor sufletesc şi trupesc; 

Bucură-te, alesule al Tatălui ceresc; 

Bucură-te, cel ce linişteşti sufletele; 

Bucură-te, cel ce îmblânzeşti cugetele; 

Bucură-te, cel ce scapi de urgia duşmanilor; 

Bucură-te, cel ce înlături norul suspinelor; 

Bucură-te, cel ce primeşti gândurile şi puterile; 

Bucură-te, mare mucenice şi tămăduitorule Pantelimoane! 


Condacul al 13-lea (de trei ori) 

Sfinte mare mucenice şi tămăduitorule, Pantelimoane, ţie îți spunem durerile 
noastre de multe feluri şi tu fără întârziere, cu puterea ce o ai de la Dumnezeu, 
spre care ne eşti mijlocitor, auzind suspinuri înăbuşite în noapte, în zi, în pat de 
suferinţă, în călătorii, fii celor ce se roagă ţie, după nevoile fiecăruia: celor 
neliniştiţi, liniştitor, celor asupriţi, apărător, celor în primejdii, izbăvitor, celor 
învăluiți în păcate, scutitor, rătăciţilor îndrumător, bolnavilor deplin vindecător, 

orfanilor tată, văduvelor părinte, soţilor întăritor în căsnicie, celor porniţi cu 
răutate, îmblânzitor şi ne întăreşte în faţa necazurilor, căci suntem Slabi şi 
istoviţi, sfinte şi astfel cu puterea ta, descătuşaţi de amărăciunile noastre, să 
petrecem în mulțumire, cântând lui Dumnezeu: Aliluia! 


Apoi iarăşi se zice: 


Icosul întâi 

Din pruncie ţi-ai păstrat sufletul curat, mucenice, căci maica ta cu mare grijă ţi-a 
sădit în inimă credinţa în dulcele lisus, pe care mai târziu bătrânul Ermolae, 
stropind-o cu apa cea vie, pe care şi el o avea de la Împăratul nemuritor, ai părăsit 
păgânătatea şi ţi-ai deschis larg sufletul să primeşti pe Hristos; pentru care îți cân- 
tăm: 

Bucură-te, sfinte cu adâncă judecată; 

Bucură-te, că dreaptă ţi-a fost credinţa urmată; 

Bucură-te, al pieritorilor zei dispreţuitor; 

Bucură-te, al blândului lisus următor; 

Bucură-te, că după Domnul ai însetat; 

Bucură-te, că dreaptă răsplătire ai căpătat; 

Bucură-te, că n-ai ținut la bogății pământeşti; 

Bucură-te, cel ce ţi-ai adunat comori cereşti; 

Bucură-te, cel ce stai între cetele sfinţilor; 

Bucură-te, ajutătorul năpăstuiţilor; 

Bucură-te, podoaba creştinilor cea nepreţuită; 

Bucură-te, mângâierea noastră mult dorită; 

Bucură-te, mare mucenice şi tămăduitorule Pantelimoane! 


Condacul întâi 

Înaintea celui cu chip şi nevinovăție îngerească, a vrednicei slugi a Domnului no- 
stru, care prin nestrămutată credinţă s-a învrednicit a sta alături de scaunul 
nemuritorului Împărat, Pantelimon, ridicăm rugăciunile noastre şi cerem să ne 
asculte durerile şi cu puterea ce-i este dată de la Dumnezeu ca un doctor fără de 
arginţi, să ne cerceteze degrab şi să înlăture de la noi bolile sufleteşti şi trupeşti, ca 
izbăviţi cu platoşa bunătăţii sale, în tresăltări de bucurie, să-i cântâm: Bucură-te, 
mare mucenice şi tămăduitorule Pantelimoane! 

Imnografie 


Troparul Sfântului sfinţit mucenic Ermolae: Mucenicii Tăi, Doamne, întru ne- 
voinţele lor, cununile nestricăciunii au dobândit de la Tine, Dumnezeul nostru. Că 
având tăria Ta, pe chinuitori au învins; zdrobit-au şi ale demonilor neputincioase 
îndrăzniri pentru rugăciunile lor, mântuieşte sufletele noastre, Hristoase Dumne- 
zeule. 


Condacul Sfântului sfinţit mucenic Ermolae: Petrecând cu bună credinţă ca un 
sfințit, ai primit cununa muceniciei şi stingând jertfele cele idoleşti, ai fost bun 
păstor turmei lui Hristos, prea înțelepte şi dascăl adevărat al Sfântului Pantelimon. 
Pentru aceasta, cu cântări te cinstim pe tine, zicând: mântuieşte-ne pe noi pururea 
din nevoi prin rugăciunile tale, părintele nostru Ermolae. 

Sfântul sfinţit mucenic Ermolae, preotul Nicomidiei 

Sfinţii Pantelimon şi Ermolae împreună cu Arhanghelii Mihail şi Gavril şi cu 
Sfinţii Cosma şi Damian şi Cyrus şi John 


Sfântul Ermolae, fiind rânduit de Dumnezeu în înalta treaptă a preoţiei în 
cetatea Nicomidiei, şi-a revărsat harul său nu numai asupra nevoilor sufleteşti 
ale semenilor săi, ci, având şi darul vindecării trupeşti, a tămăduit 

casă, aceştia au scăpat vii din cei 20.000 de Sfinţi mucenici, care au fost arşi în 
biserica Nicomidiei de Maximian şi a căror pomenire se cinsteşte la 28 decembrie. 


Deci dintre toţi rămânând aceşti trei slujitori ai Domnului, se ascundeau de frica 
păgânilor prin felurite locuri. Însă unde puteau, învățau pe credincioşi Sfânta şi 
dreapta credinţă şi îi întorceau către Hristos. Și văzând Sfântul Ermolae pe 
Sfântul Pantelimon doctorul şi vorbind cu dânsul cu cuvinte insuflate de 
Dumnezeu, 1-a făcut creştin. 


..... i 


S fântul Ermolae 


Iar când Pantelimon a fost prins şi dus la muncire de acelaşi păgân, adică de 
Maximian, împăratul Romei, acela 1-a întrebat de la cine a învăţat credinţa 
creştinească, iar Sfântul Pantelimon, neputând să mintă, i-a spus despre Sfântul 
Ermolae, preotul creştin. 


Deci, fiind prinşi bătrânul Ermolae şi robii lui Hristos cei împreună-slujitori cu 
dânsul, Ermip şi Ermocrat, au fost aduşi la judecata păgânească. Şi fiind întrebaţi, 
au mărturisit cu îndrăzneală pe Hristos, adevăratul Dumnezeu şi au batjocorit pe 
necuraţii idoli şi închinătorii lor. 


Pentru aceasta au luat de la chinuitor pedeapsa cu moartea, Sfârşindu-se prin 
țăiere de sabie. Pentru a căror pătimire, Dumnezeului nostru slavă! 

Vieţile Sfinţilor - Sfântul sfinţit mucenic Ermolae, preotul Nicomidiei şi cei 
împreună cu dânsul 

Sfântul Ermolae preotul, împreună cu pătimitorii lui, Sfinți mucenici Ermip şi 
Ermocrat, au fost din clerul bisericii Nicomidiei. Aceştia scăpaseră vii din cei 
20.000 de Sfinţi mucenici, care fuseseră arşi în biserica Nicomidiei de Maximian, 
fiind ascunşi într-o cămară. Pomenirea lor se cinsteşte la 28 decembrie. 


Dintre toţi rămânând aceşti trei slujitori ai Domnului, se ascundeau de frica 
păgânilor prin diferite locuri. Insă unde puteau, învățau pe credincioşi Sfânta şi 
dreapta credinţă şi îi întorceau către Hristos. 


Sfântul Ermolae, văzând pe Sfântul Pantelimon doctorul şi vorbind cu dânsul 
cuvinte insuflate de Dumnezeu, l-a făcut creştin. Când Pantelimon a fost prins şi 
dus la muncire de acelaşi păgân, adică de Maximian, împăratul Romei, care 
întrebându-l de la cine a învăţat credinţa creştinească, Sfântul, neputând să mintă, a 
spus pe Sfântul Ermolac, preotul creştinilor. 


Deci, bătrânul Ermolae fiind prins şi împreună cu dânsul şi robii lui Hristos 
slujitorii lui, Ermip şi Ermocrat, i-au adus împreună la judecata păgânească. Acolo, 
fiind întrebaţi, au mărturisit cu îndrăzneală pe Hristos, adevăratul Dumnezeu şi au 
batjocorit pe necuraţii idoli şi închinătorii lor. Pentru aceasta au luat de la ighemon 
pedeapsa cu moartea, sfârşindu-se prin tăiere de sabie. 

Despre pătimirea lor se scrie mai pe larg în viaţa Sfântului mare mucenic 
Pantelimon, ce se prăznuieşte în ziua de 27 iulie. 

Sinaxar din 26 iulie 


In această lună (iulie), în ziua a douăzeci şi şasea, pomenirea Sfântului Sfinţi- 
tului mucenic Ermolae şi cei împreună cu dânsul, Ermip şi Ermocrat. 


Aceşti Sfinţi erau preoţi din clerul Bisericii Nicomidiei, rămaşi dintre Sfinţii 
douăzeci de mii ce au fost arşi acolo de tiranul Maximian (284-305) în anul 303 
(28 decembrie), fiind ascunşi într-o cămară. 


Dar fiind prins tânărul Pantoleon (nimeni altul decât marele Mucenic Pantelimon, 
prăznuit la 27 iulie) şi neştiind să mintă, a spus că de preotul Ermolae era învăţat în 
cele creştineşti şi a fost botezat. 


Și îndată au trimis de l-au adus pe Ermolae la Maximian şi cu el au adus slujitorii 
şi pe însoțitorii lui, Ermip şi Ermocrat. 


Stând Sfinţii la întrebare şi propovăduind cu îndrăzneală că Domnul lisus Hristos 
este Dumnezeu adevărat, li s-au tăiat capetele, în anul 305 de la Hristos. 


Tot în această zi (26 iulie), pomenirea Sfintei prea cuvioasei muceniţe 
Parascheva din Roma. 


Sfânta şi marea muceniţă Parascheva s-a născut într-un sat pe lângă Roma, în 
vremea domniei lui Hadrianus (117-138), din părinţi creştini, Agaton şi Politeia, 
care multă vreme îl imploraseră pe Domnul să le dea un prunc. Dumnezeu, care 
întotdeauna răspunde rugăciunilor celor care se tem de el, le dădu deci o fiică, pe 
care ei o numiră Parascheva, căci era născută într-o vineri (Paraskevi în greceşte 
înseamnă "'vineri") dar şi din evlavie pentru Patima întăritoare a Domnului nostru 


lisus Hristos. 

Încă din fragedă copilărie ea s-a consacrat cu totul celor dumnezeieşti. Nefiind 
deloc atrasă de jocurile copilăreşti, îşi petrecea vremea fie în biserică pentru a 
participa la Slujbe fie acasă, pentru a medita cuvântul lui Dumnezeu sau 
rugăciunea. La moartea părinților săi, pe când era în vârstă de 12 ani ea împărți 
bogăţiile lor celor lipsiţi, apoi se retrase într-o Mănăstire unde primi mahrama, 
semn al închinării vieţii ei lui Dumnezeu. 


După ce şi-a petrecut o vreme în ascultare desăvârşită faţă de maica superioară, cu 
sufletul însetat de a împărtăşi şi celorlalți oameni comoara credinţei, ea părăsi 
Mănăstirea pentru a se duce să propovăduiască numele lui Hristos în oraşe şi sate. 


Astfel aduse pe mulți păgâni la dreapta credinţă, suscitând nemulţumirea şi ura 
iudeilor, care au denunţat-o regelui acelui ţinut în care ea se afla (după alţii, noului 
împărat, Antonin cel pios, către 140). 


Suveranul dădu ordin pe dată ca nobila creştină să fie arestată şi adusă înaintea lui. 
Când o văzu, rămase mai întâi surprins de frumuseţea ei apoi încercă să o atragă 
prin măguliri spunând : "Dacă te laşi convinsă de cuvintele mele şi accepţi să aduci 
sacrificii idolilor, vei primi multe bogății, dar dacă te încăpăţânezi, să ştii că vei 
avea multe de suferit”. 


Tânăra fată, deşi gingaşă, îi răspunse cu bărbăţie : WE 


Atunci mânia regelui se înflăcără şi dădu ordin soldaţilor să pună pe capul Sfintei o 
cască de fier înroşit în foc. Acoperită de rouă, precum cei trei Tineri din cuptor, 
Sfânta Parascheva nu simţi nici o suferință. După ce i-au fost smulşi sânii, fu 
aruncată în închisoare, cu o piatră grea pusă pe piept, dar fu vindecată de un Înger 
ce şi-a făcut apariția dintr-un mare cutremur. 


Constatând minunea, 70 de soldați din garnizoana s-au convertit şi au fost imediat 
executaţi din ordinul tiranului care o aduse din nou înaintea lui pe Parascheva. 
Repetându-şi înflăcărata mărturie de credinţă, Sfânta fu aruncată într-un cazan de 
cupru şi bronz umplut cu plumb incandescent. Dar şi acolo, trupul său - care 
primise prin asceză şi feciorie arvuna cinstirii vieţii viitoare - rămase neatins. 

Crezând că amestecul nu era cu adevărat arzător, tiranul se apropie şi fu orbit de 
văpaie. Sub efectul durerii îşi dădu seama de greşeala sa şi începu să strige: "Fie-ţi 
milă de mine, slujitoare a adevăratului Dumnezeu şi redă-mi lumina ochilor şi voi 
crede în Dumnezeul pe care îl propovăduieşti". La rugăciunea Sfintei el nu numai 
că îşi regăsi vederea ci primi şi lumina credinţei şi la cererea sa fu botezat în 
numele Sfintei Treimi, împreună cu toţi cei apropiaţi lui. Eliberată, Sfânta Paras- 
cheva părăsi ţinutul pentru a-şi continua misiunea. 


Pe când se afla într-un oraş condus de un oarecare Asclepios şi propovăduia pe 
Hristos, fu arestată şi adusă în faţa tribunalului. 


La întrebarea lui Asclepios care îi ceru să îşi spună numele, Sfânta se închină cu 
semnul Sfintei Cruci şi declară că era slujitoarea lui Hristos, Făcătorul cerului şi al 
pământului, Care s-a dat crucii şi morţii pentru Mântuirea noastră, şi Care va 
reveni cu mărire să judece viii şi morţii. 


Tiranul dădu ordin să fie bătută cu vergile dar Sfânta continua să îl slăvească pe 
Dumnezeu, cu privirea întoarsă spre cer, iar când Asclepios îi întrerupse pe călăi 
pentru a-i cere să aducă sacrificiu idolilor, ea îl scuipă în faţă cu dispreţ. leşindu-şi 
din fire el ceru să fie biciuită până la os. Dar după o noapte petrecută la închisoare, 
soldaţii o găsiră a doua zi nevătămată. 


Cum ea cerea regelui să fie lăsată să se ducă la Templul lui Apolo, toți păgânii se 
bucurară, crezând că acceptă să aducă sacrificii idolilor. Când însă - după ce se 
rugase îndelung - îşi făcu semnul Crucii, idolii se sfărâmară cu zgomot mare iar 
poporul strigă: "Mare este Dumnezeul creştinilor!" 


Preoţii idolilor, cuprinşi de furie, au cerut regelui să sfârşească cu ea şi fu aruncată 
în fosa unde prin rugăciune provoca moartea unui balaur şi a reptilelor care se mai 
găseau acolo. Constatând că toate tentativele sale erau zadarnice, Asclepios o 
trimise în altă împărăție, condusă de crudul Tarasio. 


Dar cum prin chemarea Numelui lui Hristos ea îi vindecă pe toţi bolnavii care erau 
aduşi la ea, regele ceru să fie adusă înaintea lui şi o acuză de vrăjitorie, dând ordin 
să fie aruncată într-o fosă urât mirositoare, plină de animale veninoase. Prin 
semnul Crucii, această cloacă deveni asemeni unei pajişti înmiresmate primăvara, 
iar Sfânta, ocrotită de un Înger, rămase nevătămată la toate celelalte chinuri la care 
fu supusă. De aceea, nemaiputându-şi conteni mânia, regele ordonă călăilor săi să 
taie capul slujitoarei lui Dumnezeu. 

Căzând în genunchi, Parascheva se rugă cu lacrimi, încredințându-şi sufletul viteaz 
Mirelui sau Hristos şi îi ceru să ierte păcatele celor care aveau să-L cinstească. 
Atunci când capul îi căzu sub spadă, se auzi un glas ceresc urându-i bun venit în 
Împărăţia Cerurilor, a cărei venire ea o vestise prin cuvântul său şi prin lucrările 
sale. 


De atunci, părți din moaştele sale, împrăștiate în Sfintele Biserici, nu au încetat să 
înfăptuiască nenumărate vindecări, în special pentru cei bolnavi de ochi. 


Viaţa şi pătimirea Sfintei Parascheva romana a fost scrisă de loan de Eubeea în 
secolul al VIII-lea. Ea este uneori prăznuită şi în ziua de 9 noiembrie. 


Tot în această zi, pomenirea cuvioasei muceniţe Oreozila. 

Tot în această zi, pomenirea cuviosului Ignatie Stironitul. 

Tot în această zi, pomenirea Sfântului mucenic Apion, care de sabie s-a săvârşit. 
Tot în această zi, pomenirea Sfintei muceniţe lerusalima, care de sabie s-a săvârşit. 
Tot în această zi, pomenirea Sfântului cuvios Ioanichie cel nou de la Muscel. 

Tot în această zi, pomenirea Sfântului cuvios Moise, ungurul. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Iulian Dumitraşcu - Calendar Ortodox - Sfântul cuvios Ioanichie cel nou de la 
Muscel; Sfânta cuvioasă muceniţă Paraschevi din Roma; Sfântul sfinţit 
mucenic Ermolae și cei împreună cu dânsul, Ermip şi Ermocrat 


1. Sfântul cuvios Ioanichie cel nou de la Muscel - Acest cuvios plăcut lui Dumne- 
zeu s-a născut din părinţi evlavioşi, trăitori în ţinutul Muscelului. Din fragedă 
tinereţe, ascultând chemarea lui Hristos, s-a despărţit de toate plăcerile şi ispitele 
lumii deşarte şi s-a retras în Mănăstirea Cetăţuia Negru-Vodă, de pe valea Dâm- 
boviţei, unde s-a călugărit şi a deprins, de la părinți îmbunătăţiţi, rânduiala vieţii 
monahale. 


Tropar, glasul 1: Locuitor în sihăstrie şi înger trupesc, de minuni făcător te-ai ară- 
tat, purtătorule de Dumnezeu, părintele nostru Ioanichie; cu postul, cu privegherea, 
cu rugăciunea, cereşti daruri luând, vindeci pe cei bolnavi şi sufletele celor ce 
aleargă la tine cu credinţă. Slavă Celui ce ţi-a dat ţie putere, slavă Celui ce te-a 
încununat pe tine, slavă Celui ce lucrează prin tine tuturor tămăduiri! 


A cunoscut pe mulţi dintre sihaştrii care locuiau în vremea aceea în preajma mănă- 
stirii, datorită cărora ţinutul muscelean a fost numit Valea Chiliilor. 


Minunatul Ioanichie, după ce a deprins vieţuirea călugărilor iscusiţi, luând bine- 
cuvântare, s-a retras într-una din peşterile Muntelui Negru-Vodă, unde după ce a 
primit marea schimă monahală, s-a nevoit mai mult de 30 de ani. 

Ostenelile sale, lipsurile, lucrarea sa lăuntrică, rugăciunea neîncetată şi cercetarea 
harului dumnezeiesc pe care le-a trăit cuviosul, erau ascunse oamenilor, întrucât 
peştera în care s-a retras el se afla într-un loc greu de ajuns, iar sihastrul nu căuta 
slava lumii, ci mergea pe calea smereniei, care este temelia sporirii duhovniceşti. 


O dată pe săptămână un ucenic al cuviosului venea să-i aducă pâine şi apă, pe care 
le cobora până la gura peşterii cu o frânghie, din pricina locului foarte abrupt. 


Duminica, după Sfânta Liturghie, cuviosul îl primea pe stareţul mănăstirii, care îl 
mărturisea şi îl împărtăşea cu Sfintele Taine. 


Astfel vieţuind cuviosul schimonah Ioanichie în rugăciune şi aspră nevoinţă, Dum- 
nezeu i-a făcut cunoscute descoperiri cereşti, care l-au întărit să rabde toate ispitele 
războiului nevăzut, şi i-a dăruit harismele povăţuirii sufletelor şi înainte-vederii, 
precum şi darul vindecării bolnavilor prin rugăciune. Monahii şi mirenii cereau 
rugăciunile cuviosului şi primeau împlinirea cererilor, dar acesta nu se cobora din 
peşteră, pentru a se feri de laudele oamenilor. 


Tradiţia locului spune că înşişi bine credincioşii domnitori Mihai Viteazul (1593- 
1600) şi Matei Basarab (1632-1654) au cerut rugăciunile Sfântului pustnic în vre- 
me de cumpănă, ştiindu-l fierbinte rugător către Dumnezeu pentru ţară şi neam. 


Cunoscându-şi dinainte sfârşitul, minunatul părinte Ioanichie şi-a săpat singur mor- 
mântul în peştera sa, încrustându-şi în dreptul capului anul trecerii la cele veşnice - 
1638. Aşezându-se în mormânt, a adormit întru Domnul. Firea necuvântătoare 1-a 
slujit, pentru că un păianjen i-a ţesut deasupra trupului o pânză, ca un epitaf. Aşa 
au rămas osemintele sfântului vreme de 300 de ani. 


Din rânduială dumnezeiască, moaştele lui au fost aflate în anul 1944. Ieromonahul 
Pimen, starețul Mănăstirii Cetăţuia Negru-Vodă, a coborât în peştera unde sihă- 
strise cu mulți ani înainte schimonahul Ioanichie şi a văzut cum pânza de păianjen 
acoperea osemintele bine mirositoare ale cuviosului. Le-a scos cu multă evlavie şi 
le-a aşezat în biserica mănăstirii, spre întărirea monahilor şi bucuria credincioşilor. 
Mulţi au primit folos de la minunatul odor descoperit în peştera din Valea Chiliilor. 


Bolnavii se vindecau, cei aflaţi în necazuri primeau sprijin şi nădejde. Dar, odată 
cu venirea cârmuirii ateiste în România, s-a dat poruncă să fie închisă mănăstirea, 
iar moaştele sfântului să fie îngropate în pământ. Cu mare mâhnire, monahii au 
aşezat moaştele sfântului într-un sicriu, pe care l-au îngropat în cimitirul mănăstirii. 

După anul 1989, când Biserica şi-a recăpătat libertatea, Mănăstirea Cetăţuia Negru 
Vodă şi-a reluat viaţa duhovnicească, iar moaştele cuviosului au fost din nou aşe- 
zate în biserica mare a mănăstirii. 


Cercetând credinţa ortodoxă, viaţa de aspră nevoinţă şi minunile schimonahului 
loanichie, precum şi cinstirea de care se bucură în rândul credincioşilor, Sfântul 
Sinod al Bisericii Ortodoxe Române a hotărât înscrierea lui în rândul Sfinţilor ro- 
mâni, cu zi de pomenire la 26 iulie. 


Pentru ale lui sfinte rugăciuni, Doamne, lisuse Hristoase, Dumnezeul nostru, mi- 
luieşte-ne pe noi. Amin. 


2. Sfânta muceniţă Paraschevi s-a născut pe vremea împăratului Adrian (117-138) 
într-un sat care se afla în hotarele Romei celei vechi, din părinţi creştini cu numele 
Agaton şi Politia. Aceştia păzeau fără preget poruncile Domnului, dar nu aveau 
copii. Pentru aceasta se rugau cu stăruință lui Dumnezeu ca să le dăruiască şi lor 
rod pântecelui. 

Ascultându-le rugămintea, milostivul Dumnezeu le-a dăruit o fucă, născută în ziua 
a şasea a săptămânii, adică vineri, şi au numit-o Paraschevi, fiindcă în limba greacă 
„vineri” se zice „paraschevi”. Din fragedă pruncie mama sa a învăţat-o toate tai- 
nele credinţei creştine, iar copila se îndeletnicea necontenit cu rugăciunea şi cu citi- 
rea sfintelor cărți. 


Tropar, glasul 1: Osârdia ta asemenea chemării făcând-o, cea ce eşti cu acelaşi nu- 
me numită, credinţa ta întocmai cu numele întru locuinţă ai moştenit-o, Sfântă Pa- 
raschevi cea purtătoare de chinuri. Pentru aceasta, verşi tămăduiri şi te rogi pentru 
sufletele noastre. 


După ce părinţii ei au răposat, ea a împărțit săracilor toate averile şi a mers la o 
mănăstire, luând chipul monahicesc. Acolo a vieţuit în ascultare, rugăciune şi ne- 
voinţă, dobândind mare har de la Dumnezeu, pentru care a primit binecuvântarea 
de a ieşi la propovăduirea numelui lui Hristos, şi pe mulţi păgâni i-a adus la Sfân- 
tul Botez. Dar cuvântul cel cu putere şi minunile ei au atras invidia iudeilor. 


In acea vreme împărăţea la Roma, Antonin Piul (138-161) la care iudeii s-au dus şi 
au pârât-o, zicând: „O oarecare femeie, cu numele Paraschevi, propovăduieşte pe 
lisus, fiul Mariei, pe care părinţii noştri L-au pironit pe cruce”. 


Auzind acestea, împăratul a poruncit să o aducă înaintea lui. Văzând priceperea şi 
frumuseţea ei, Antonin s-a mirat şi i-a zis: „Dacă te vei pleca mie şi vei aduce 
jertfă dumnezeilor noştri, te voi face moştenitoare a multe daruri, iar dacă nu te vei 
pleca, la multe chinuri te voi da”. 


Sfânta, vorbind cu glas tare, i-a răspuns: „Să nu-mi fie mie a mă lepăda de numele 
lui Hristos, Dumnezeul meu. ar zeii, care n-au făcut cerul şi pământul, să piară”. 


Impăratul, aprinzându-se de mânie, a poruncit să i se pună pe cap un coif de fier în- 
roşit în foc. Sfânta însă a fost păzită cu dumnezeiască rouă şi a scăpat nevătămată. 
Văzând o minune ca aceasta, mulţi ostaşi, care erau de faţă, au crezut în Domnul în 
acel ceas. 


După aceasta, a poruncit împăratul să o arunce într-un cazan cu smoală şi unt- 
delemn în clocot. Prin puterea lui Dumnezeu, sfânta se arăta ca şi cum se răcorea, 
ceea ce l-a făcut pe împărat să o roage să-i arunce în față smoală şi ulei, să vadă 
dacă sunt sau nu fierbinți. Atunci sfânta i-a aruncat în faţă, iar împăratul şi-a 
pierdut îndată vederea. Dar, înfricoşat, a cerut sfintei să-i redea lumina ochilor. 

Atunci muceniţa s-a rugat şi i-a redat vederea împăratului, care, crezând în Hristos, 
a eliberat-o. 


După aceea, sfânta a mers într-o cetate al cărui dregător se numea Asclipie şi care a 
întemniţat-o pentru propovăduirea sa. A chinuit-o îndelung, dar Mântuitorul a 
cercetat-o în temniţă şi 1-a vindecat rănile. A doua zi a fost dusă în templul lui 
Apolo, dar sfânta, rugându-se, a făcut să cadă la pământ statuile idolilor. 


Atunci a fost osândită să fie aruncată într-o groapă adâncă de lângă cetatea lor, în 
care îți avea sălaş un balaur înfricoşător. Sfânta însă a ucis balaurul cu semnul 
Sfintei Cruci, apoi, aducând la credinţă pe dregătorul Asclipie şi pe mulţi din ceta- 
te, a mers în alte locuri la propovăduire. 


În cele din urmă a ajuns la cetatea Tempi, din Grecia, unde era dregător un anume 
Tarasie. Acesta, aflând că sfânta este în cetate, a chemat-o înaintea scaunului său 
de judecată şi a întrebat-o despre credinţa sa, iar ea a răspuns că este creştină şi a 
mărturisit că Hristos este Dumnezeul adevărat. 


Atunci dregătorul a poruncit să fie adus un cazan de aramă plin cu untdelemn, 
smoală şi plumb, să se aprindă foc sub el, iar sfânta să fie aruncată în el. Dar, 
venind un înger al lui Dumnezeu, a stins focul şi a răcorit cazanul, iar sfânta a 
rămas nevătămată. Văzând această minune, dregătorul a supus-o la mai multe 
chinuri, însă sfânta a rămas neatinsă şi nici credinţa ei cea tare n-au putut să o clin- 
tească. Mai pe urmă i-a tăiat capul cu sabia, iar sufletul ei s-a înălţat la veşnicele 
lăcaşuri, în anul 140. 


Moaştele ei s-au arătat izvor de multe tămăduiri şi minuni pentru toţi cei ce vin la 
ele cu credinţă, fiind mai ales cunoscute pentru darul de a vindeca bolile ochilor. 


Unele părți din sfintele ei moaşte se află şi în ţara noastră, la Mănăstirea Antim din 
Bucureşti, precum şi în alte biserici şi mănăstiri. 


Pentru rugăciunile Sfintei muceniţe Paraschevi, Hristoase Dumnezeule, miluieşte- 
ne pe noi. Amin. 


3. Tot astăzi, Biserica Ortodoxă sărbătoreşte pe Sfântul sfințit mucenic Ermolae şi 
cei împreună cu dânsul, Ermip şi Ermocrat. 


Tropar, glasul 4: Mucenici Tăi, Doamne, întru nevoinţele lor, cununile nestri- 
căciunii au dobândit de la Tine, Dumnezeul nostru. Că având tăria Ta, pe chinuitori 

au învins; zdrobit-au şi ale demonilor neputincioase îndrăzniri. Pentru rugăciunile 
lor, mântuieşte sufletele noastre, Hristoase Dumnezeule. 


Aceşti sfinți erau preoți din clerul Bisericii Nicomidiei, rămași dintre sfinții două- 
zeci de mii ce au fost arşi acolo de tiranul Maximian (284-305) în anul 303 (28 
decembrie), fiind ascunși într-o cămară. 


Dar fiind prins tânărul Pantoleon (nimeni altul decât marele mucenic Pantelimon, 
prăznuit la 27 iulie) şi neștiind să mintă, a spus că de preotul Ermolae era învăţat în 
cele creştineşti și a fost botezat. 


ȘI îndată au trimis de l-au adus pe Ermolae la Maximian, și cu el au adus slujitorii 
şi pe însoțitorii lui, Ermip şi Ermocrat. 


Stând sfinţii la întrebare, şi propovăduind cu îndrăzneală că Domnul lisus Hristos 
este Dumnezeu adevărat, li s-au tăiat capetele, în anul 305 de la Hristos. 

Proloage din 26 iulie 


Luna iulie în 26 de zile: pomenirea Sfântului sfinţit mucenic Ermolae, preotul 
Nicomidiei şi a celor dimpreună cu dânsul (sec. IV) 


Sfântul Ermolae, preotul şi cei împreună cu el, pătimitorii mucenici Ermip şi 
Ermocrat, făceau parte din obştea creştinilor din Nicomidia, unde 20.000 de 
creştini fuseseră arşi de vii în biserică, din porunca crudului împărat Maximian 
Galeriu. Deci, aceştia trei, izbutind să se ascundă de frică păgânilor, nu încetau a 
învăţa sfânta credinţă, pe cei ce o doreau, aducându-i la Hristos. 


Aşa, văzând Sfântul Ermolae pe Sfântul Pantelimon, doctorul şi vorbind cu el 
cuvinte de Dumnezeu insuflate, l-a făcut creştin. 


lar, când Pantelimon a fost prins şi dat la chinuri, de acelaşi Maximian, fiind 
întrebat de la cine a învăţat credinţa creştinească, Sfântul, neputând să mintă, a 
spus: "De la preotul Ermolae." 

Deci, a fost prins bătrânul Ermolae şi cu el, şi robii lui Hristos Ermip şi Ermocrat, 
pe care i-a adus la păgâneasca judecată. Deci, întrebaţi fiind, au mărturisit cu 
îndrăzneală pe Hristos, adevăratul Dumnezeu, defăimând pe închinătorii la idoli. 
Pentru aceasta, au luat pedeapsa de moarte, tăindu-li-se la toţi trei capetele, cu sa- 
bia. 


Pentru a căror pătimire, Dumnezeului nostru slavă! 


Întru această zi, pătimirea Sfintei cuvioase muceniţe a lui Hristos, Paraschiva ( 
140) 


sade 
N 


a / 


Sfânta cuvioasă muceniţă a lui Hristos, Paraschiva, s-a născut într-un sat ce era în 
hotarele Romei celei vechi, din părinţi creştini, cu numele Agaton şi Pontia. 
Aceştia păzeau, fără preget, porunca Domnului, dar nu aveau copii, pentru care se 
rugau, cu stăruinţă şi necontenit, lui Dumnezeu ca să le dea lor un fiu. 


Şi, ascultându-le rugămintea, Ziditorul şi Înduratul Dumnezeu le-a dăruit lor 
această fiică, pe care au născut-o în ziua a şasea a săptămânii şi au numit-o din 
Sfântul Botez, Parascheva, după numele zilei întru care s-a născut, fiindcă ziua a 
şasea, la greci, se numeşte "paraschivi”. 

După ce a fost înțărcată şi a fost dăruită lui Dumnezeu, din tânără vârstă, fund 
crescută de mama sa, aceasta a învăţat-o toate tainele credinţei creştineşti şi copila 
se îndeletnicea necontenit cu rugăciunea şi cu citirea Sfintelor cărți. 


Iar, după ce s-au săvârşit părinţii ei, împărțind toate averile rămase de la părinți 
săracilor şi tunzându-se şi îmbrăcându-se în chipul monahicesc, a ieşit, propo- 
văduind numele adevăratului Dumnezeu şi Domnului nostru lisus Hristos, şi pe 
mulţi din păgâni 1-a adus la cunoştinţa lui Dumnezeu. 


Întru acele vremi, împărățind, la Roma, Antonin (138-161) s-au dus nişte păgâni şi 
au pârât-o la împărat, zicând: "O oarecare femeie, cu numele Paraschiva, propo- 
văduieşte pe lisus, fiul Mariei, pe care părinții noştri L-au pironit pe cruce." Iar 
împăratul, auzind acestea, a poruncit să o aducă pe ea înaintea lui. Şi s-a mirat 
împăratul, văzând priceperea şi frumuseţea ei. Deci, a zis către dânsa: "Dacă te vei 
pleca mie şi vei aduce jertfă dumnezeilor noştri, te voi face moştenitoare a multor 
daruri, iar, dacă nu te vei pleca, la multe chinuri te voi da." 


Sfânta, cu glas mare, a răspuns către dânsul: 


lar împăratul, aprinzându-se de mânie, a poruncit să se pună pe capul mărtu- 
risitoarei un coif de fier, înroşit în foc. Care lucru făcându-se, cu dumnezeiască 
rouă, s-a păzit nevătămată. Pentru o minune ca aceasta, întru acel ceas, mulți au 
crezut în Domnul. 

Dar Sfânta, slobozită fiind şi ieşind de acolo, s-a dus în alte cetăţi şi sate, 
propovăduind numele Domnului lisus. 


Deci, intrând Sfânta într-altă cetate, în care era stăpânitor un dregător cu numele 
Tarasie şi aflând acesta despre ea, a adus-o înaintea divanului său. Deci, întrebată 
fiind, de el, despre credință, a mărturisit că este creştină şi L-a mărturisit pe 
Hristos, Dumnezeu adevărat. Şi, pentru aceasta, punându-se înainte o căldare de 
aramă, plină cu untdelemn, de smoală şi de plumb şi, aprinzându-se foc dedesubt, a 
poruncit să fie aruncată Sfânta în acea căldare. Dar, prin venirea de faţă a unui 
dumnezeiesc înger, s-a stins focul şi, răcorindu-se căldarea, Sfânta a rămas 
nevătămată. 


Şi multe alte chinuri aducând asupra ei tiranul acesta, Sfânta tot nevătămată a 
rămas, Şi nici gândul ei cel tare n-au putut să-l clintească. 

lar, mai pe urmă, cu sabia i-a tăiat capul, care lucru făcându-se duhul ei s-a înălţat 
la veşnicele lăcaşuri. 


Dumnezeului nostru slavă! 

Întru această zi, cuvânt al Sfântului loan Damaschin, despre cei adormiţi. 
Z a pt 

0 "0 


AAA: 


TAC ECII 

Paltie FIR 

6VJAG PO, 
VEZAL ATA 


Acel cuvânt, ce s-a zis, că Tu vei răsplăti fiecăruia după faptele lui şi ca secera 
fiecare, oricine ar fi el, ce a semănat şi cele ce urmează după acestea, toate sunt 
spuse, cu adevărat, despre a doua venire a Ziditorului şi pentru răspunsul cel 
înfricoşat de atunci, toate pentru sfârşitul lumii acesteia, s-au spus. Pentru că atunci 
nu va fi nicidecum vreme de ajutor, ci toată rugămintea va fi fără de spor şi fără de 
folos. Pentru că, la acel înfricoşător sfârşit, nu va mai fi timp pentru neguţătorie. 


Unde sunt săracii atunci? Unde slujbele? Unde cântările? Unde facerile de bine? 
Drept aceea, mai înainte de ceasul acela, să ne ajutăm unii pe alţii. Că nu este 
nedrept Dumnezeu, ca să uite faptele, precum zice dumnezeiescul apostol. 


lar Atanasie cel mare, în cuvântul lui cel bine alcătuit pentru cei morţi, zice că, 
măcar deşi în văzduh de ar fi risipit, cel ce s-a sfârşit intru credinţă, să nu încetezi, 
a chema pentru el, pe Hristos Dumnezeu, aprinzând undelemn şi lumânare la 
mormânt. Că primite sunt acestea la Dumnezeu şi multe răsplătiri vor aduce de la 
EI. Pentru că undelemnul şi lumânarea, pomelnicele şi Jertfa cea fără de sânge, 

curăţire sunt. lar facerea de bine la săraci face adăugire la toată răsplătirea cea 
bună. lată dar, să iei aminte, oricine ai fi tu, cel ce nu crezi cele zise, ca oricare 
dintre oameni, care câştigă puţinul aluat al faptei bune, dar n-a apucat să-l facă 
pâine, că el voia adică, dar, iată, n-a ajuns să aducă la îndeplinire, fie pentru 
lenevire, fie pentru neîngrijire, fie pentru nebărbăţie, ori pentru că a amânat din zi 
în zi, iar, sosindu-i moartea, l-a secerat pe el, mai presus de orice nădejde, chiar şi 
numai aceasta nu va uitată de Dreptul Judecător. Pentru că, Stăpânul cel milostiv 
va îndemna, după moarte, pe cei mai apropiaţi ai lui să se sârguiască spre mila şi 
ajutorul celui răposat. Şi, atingându-se Stăpânul de inimile lor, vor împlini ceea ce 
lipsea mortului. 


lar cel ce a avut vicleană toată viaţa şi amestecată cu spini şi plină cu noroiul 
necurăţiei, care niciodată nu şi-a venit în fire, ci, fără de frică şi fără de simţire a 
zăcut în patimi, făcându-şi toate poftele trupeşti şi neavând nici o grijă pentru 
suflet, ci, având toată socotirea numai trupească, dacă aşa va ajunge la sfârşitul său 
şi va ieşi din viaţă, aceluia nimeni nu-i va putea ajuta. Şi aşa sunt toate cele ce se 
fac de el, încât de la nimeni nu poate să afle nici un ajutor, nici de la soție, nici de 
la fii, nici de la fraţi, nici de la rudenii, nici de la prieteni, căci nici Dumnezeu nu-l 
mai număra printre robu Săi. 


Deci, mai bine şi mai plăcut lui Dumnezeu şi întru tot bine primit lucru este că, 
adică, fiecare din oamenii credincioşi şi de Hristos iubitori, să se curăţe pe sine, 
prin tot felul de faceri de bine, ferindu-se de toată necurăția şi ţinându-se de 
poruncile cele luminoase ale lui Dumnezeu. Că, ajungând la sfârşitul său, cu 
îndrăzneală, să zică Stăpânului: "Gata este inima mea Dumnezeule, gata este inima 
mea." (Ps.107,1). Şi aşa, cu dulceaţă, să întâmpine el pe îngerii cei ce vin la dânsul. 


Dar aceasta se întâmplă la puţini, şi de puţine ori, după cum a zis Stăpânul, că 
puţini sunt cei ce se mântuiesc. Dar şi aceasta nu se spune fără de tâlc, de Cel ce 
este tuturor înţelepciune, ci ca şi cum cineva ar zice, minunându-se: "O, cât sunt de 
puţini cei ce se mântuiesc." 


lată, de acum ştiţi că foarte mare osteneală este ca cineva să fie dintre cei dintâi, şi 
este nevoie să venim la cei din al doilea rând, urmând hotărârile apostolilor. Iar, 
de-ar pomeni cineva de cei străini şi săraci, care nu au pe nimeni, ca să se 
ostenească pentru dânşii, şi nu pot lăsa vreo moştenire, pentru slujbe sau pentru 
daruri, deci, ce vom zice de aceştia? Oare, fiindcă nu au ei pe nimeni şi sunt străini 
şi neaşezaţi, neavând cine să se ostenească pentru ei, nu se vor putea mântui? Au, 
oare, nedrept este Dumnezeu, că, adică, celui ce are, să-i ierte, iar celui ce nu are 
NIMIC, să nu-i dăruiască iertare? Leapădă aceasta socotire de la tine, oricine ai fi tu, 

pentru că drept este Dumnezeu, sau adevărat este că Dumnezeu este dreptate, 
înţelepciune, bunătate şi puterea cea tot alcătuitoare. Şi, ca un Drept ce este, va 
măsură bogăţia celui ce nu are, iar, ca un înţelept, din lipsă va face belşug. Ca un 
puternic, va strica pe cel tare şi va întări pe cel slab, iar, ca un Bun, va mântui 
făptura mâinilor Sale. Iar, dacă cineva este vădit vinovat şi s-a lepădat de credinţa 
cea dreaptă, acela atârnă greu spre partea cea de-a stânga. 


Dar, după cum zic bărbaţii cei luminaţi de Dumnezeu, că faptele omeneşti sunt 
cercate, ca într-o cumpănă, la suflarea cea mai de pe urmă, dacă partea cea de-a 
dreapta covârşeşte pe cealaltă, vădit lucru este că, spre îngeri pleacă cel ce moare, 
iar, dacă părţile sunt amândouă asemenea, atunci biruieşte iubirea de oameni a lui 
Dumnezeu, iar, după cum zic grăitorii de Dumnezeu Părinţi, de s-ar şi pleca puţin 
cumpăna, spre partea cea de-a stânga, chiar şi atunci, mila lui Dumnezeu le 
împlineşte pe toate. 


Dumnezeului nostru slavă! 


Intru această zi, învăţătură de la Isus Sirah, despre creşterea copiilor 


Pedepsiţi pe fiii voştri din tinereţile lor şi vă vor odihni la bătrâneţele voastre şi vor 
da frumuseţe sufletului vostru. Şi să nu slăbeşti, mustrând pe copil; că de-l vei 
mustra pe el cu toiagul, nu va muri, ci sănătos va fi, pentru că tu, bătându-i trupul 
lui, îi izbăveşti din moarte sufletul. 

Sau, de ai vreo fucă, înspăimânt-o pe ea şi păzeşte-o între cele trupeşti, ca să nu-ţi 
ruşinezi faţa ta, pentru că, dacă vei da vieţii pe fiică, fără de prihană, vei fi ca un 
săvârşitor de mare lucru şi, vei fi lăudat de oameni şi la sfârşit, nu vei suspina din 
pricina el. 

De-ţi iubeşti pe fiul tău, îndeseşte-i lui mustrările pentru ca, la urmă, să te veseleşti 
de dânsul. Pedepseşte-l pe el din tinereţe şi te vei bucura de el în vremea vârstei şi, 
între cei cunoscuţi, vei fi lăudat, pentru el şi se va teme vrăjmaşul tău. 


Creşte-ţi copilul în asprime şi învăţătură, ca să afle odihnă şi binecuvântare. Să nu 
râzi, făcând jocuri înaintea lui, pentru că puţin de vei zâmbi, mult te vei necăţi, 
mâhnindu-te, mai târziu, şi va fi o suferinţă pentru sufletul tău. 


Să nu-i dai frâu liber, la tinereţea lui, ca nu cândva, îndărătnicindu-se, să nu ţi se 
supună şi să fie, pentru tine, ocară şi durere sufletului, pagubă casei, pierdere ave- 
rilor şi necinste de la vecini, şi râs din partea vrăjmaşilor şi a stăpânitorilor şi 
cădere şi batjocură. Şi iarăşi, zic că toate cele mai sus să le faci cu adevărat, pentru 
ca în veci, să te bucuri. 


Dumnezeului nostru slavă, acum şi pururea şi în vecii vecilor! Amin. 

Sfântul Nicolae Velimirovici — Proloagele de la Ohrida din 26 iulie 


Sfintul Nicolae Velimirovigii€ 
> i 


Vol, 
Iulie = Decembrie 


Pomenirea Sfântului sfinţit mucenic Ermolae 


Sfântul Ermolae a fost preot în Nicomidia în timpul domniei împăratului 
Maximian. EI a fost între cei două mii de mucenici pe care împăratul i-a osândit să 
fie arşi de vii, împreună cu biserica în care se aflau (vezi pomenirea la 28 
decembrie). 


Dar prin Purtarea de Grijă a lui Dumnezeu s-a întâmplat că sfințitul Ermolae, 
împreună cu alţi doi preoți, Ermip (Hermippas) şi Ermocrat (Hermocrates) au 
scăpat de moartea aceasta. 

La vreme după aceea Sfântul sfințit Ermolae 1-a botezat pe cel care avea să fie 
Sfântul mare mucenic Pantelimon, doctorul fără de arginţi, împreună cu care a şi 


fost judecat, torturat şi omorât prin decapitare. 


Ermip şi Ermocrat au luat şi ei mucenicia împreună cu dânşii şi cu toţii au fost 
încununaţi cu cununile biruinţei şi slavei în împărăţia lui Hristos. 


Ei au luat cu cinste mucenicia cam pe la anul 304. 
Pomenirea Sfintei cuvioase muceniţe Paraschevi 


Această Sfântă muceniţă s-a născut la Roma din părinţi creştini, fiind crescută de 
mică întru toată rânduiala credinţei în Hristos. 

Sfânta Paraschevi s-a ostenit pururea cu bucurie mare şi cu râvnă să împlinească 
toate poruncile lui Dumnezeu. Crezând cu tărie şi ducându-şi viaţa conform 
credinţei, Sfânta Paraschevi i-a îndrumat şi pe alţii la calea mântuirii sufletului şi a 
vieţii duhovniceşti. 


După ce părinții ei au murit, fiica Paraschevi a împărțit toată moştenirea ei 
săracilor şi s-a tuns întru îngerescul chip. Ca monahie ea a predicat credinţa 
creştină cu o râvnă încă şi mai arzătoare, neascunzând-o şi neascunzându-se de 
nimeni, cu toate că în acele timpuri stăpânirea romană dezlănţuise deja persecuțiile 
cele sângeroase împotriva creştinilor. 


Astfel, comunitatea evreiască, a celor plini de toată răutatea, au denunţat-o pe 
Sfânta Paraschevi pentru vina de a predica credinţa interzisă, drept pentru care 
Sfânta a fost adusă la judecată înaintea împăratului Antonin. Toate linguşirile 
împăratului nu au putut să zdruncine credinţa roabei lui Dumnezeu. Ei au torturat-o 
apoi cu foc, aşezându-i pe cap un coif încins la roşu. Dar Domnul a izbăvit-o tainic 
de la aceste chinuri şi eliberată fiind, muceniţă a părăsit Roma. 


Ea a călătorit din cetate în cetate, întorcându-i pe păgâni la credinţa cea adevărată. 
Ea a mai stat la judecată înaintea stăpânitorilor şi judecătorilor în încă două cetăţi 
şi a fost torturată sălbatic pentru credinţa în Stăpânul Hristos, chinuri în timpul 
cărora ea a lucrat multe minuni şi din care, cu puterea lui Dumnezeu, s-a vindecat 
repede şi minunat. 


Ca întotdeauna păgânii atribuiau minunile ei vrăjitoriei, iar faptul că se însănătoşea 
minunat din torturi, necuraţilor lor zei. 


Sfânta muceniţă Paraschevi i-a zis odată cezarului care o tortura: 


La sfârşit, un oarecare cezar pe nume Tarasie i-a tăiat capul cu sabia. Astfel această 
slăvită muceniţă şi-a încheiat alergarea acestei vieți pline de roadele bogate ale 
luptelor duhovniceşti. 


Sfintele ei moaşte au fost mutate la Constantinopol. Ea a luat cu cinste mucenicia 
pentru Hristos în veacul al doilea. 

Pomenirea Sfântului cuvios Moise, ungurul 


Acesta a fost de la curtea tânărului cneaz rus Boris. Când ticălosul Sviatopolsk cel 
fără de Dumnezeu l-a ucis pe Boris, Moise a scăpat cu fuga şi s-a adăpostit la 
Kiev. Puțin mai după aceea el a fost luat rob în Polonia, de către regele polonez 
Boleslav şi a fost vândut pe o mie de bani de aur unei tinere văduve depravate, al 
cărei bărbat fusese ucis în război. Această depravată a voit să se destrăbăleze cu 
Moise, care însă a respins-o cu tărie, căci el îşi făgăduise viaţa lui Dumnezeu întru 
toată curăția sufletului şi trupului. 


Ea atunci i-a oferit ca să îl ia de bărbat după lege, dar el a respins-o cu aceeaşi 
tăne. Acela a fost timpul în care în taină, Moise a izbutit să se îmbrace întru 
îngerescul chip, tuns fiind de către un monah athonit şi aşa s-a înfăţişat înaintea 
stăpânei lui îmbrăcat în haine călugăreşti. 


Pentru aceasta, stăpâna cea desfrânată l-a legat şi a poruncit să fie biciuit cu 
sălbăticie şi castrat. Ea I-a chinuit pe mucenicul Moise cu tot felul de chinuri timp 
de cinci ani. 


Dar regele polonez Boleslav a fost ucis pe neaşteptate într-o răscoală, în timpul 
căreia această depravată a fost ucisă şi ea. 


Sfântul şi mucenicul Moise a fost astfel lhber să scape şi să se întoarcă la Kiev, 
unde s-a închinat vieţii celei de rugăciune, de tăcere şi de linişte. 


Omorându-şi însuşi întru sine patimile cele amarnice ale trupului, a putut după 
aceea şi altora mulți să le ajute să biruiască în acest cumplit război. 


Sfintele lui moaşte s-au aflat făcătoare de minuni, mulți primind vindecarea la ele 
(vezi viaţa Sfântului loan mult pătimitorul, la 8 iulie). 


După ce a mai vieţuit întru monahiceştile şi sihăstreştile nevoinţe timp de zece ani 
în Lavra Peştenilor, Sfântul mult pătimitor Moise, ungurul s-a odihnit întru Domnul 
în douăzeci şi şase de zile ale lunii iulie, din anul 1043, strămutându-se la 
feciorelnica împărăție a lui Hristos. 


Cântare de laudă la Sfântul Moise, ungurul 


Moise lui Dumnezeu viaţa şi-o a făgăduit, 
Intru întreaga curăţie. 

EI liber e cu duhul, 

chiar în cătuşa sclaviei, 

Și liber dă răspuns desfrânatei stăpâne, 

Ce sclavă e, legată cu necurate patimi: 
„Ce bărbat vreodată mântuitu-şi-a sufletul 
de necuratele patimi, 

uitându-se în gura unei femei? 

Din cauza femeii Adam a pierdut Raiul. 
Din pricina Dalilei Samson cu ruşine-a pierit. 
Sedus de femei, marele Solomon, atot înțeleptul, 
Intru cea de râs idolatrie s-a prăbuşit. 

Al lui Irod cap sucitu-l-a o femeie, 

Și pentru o desfrânată Irod 

Capul Botezătorului loan l-a tăiat. 

Lui Dumnezeu îi sunt eu rob, femeie, 

Deci nu mă tulbura! 

Cată-ţi însoțitor dintru a ta lume, 

Căci eu ţie nicicum mă voi pleca. 

Cu tine împreună nu-i nici o fericire, 

Eu curat vreau să fiu, pentru Dumnezeu: 
Aceasta-i sfânta datoria mea. 

Nici linguşiri, nici aur, nici toată-a ta putere 
Nu mă vor rătăci, nici în trup, nici în Suflet. 
Dumnezeul meu, Cel Atotputernic, 

El mă va ajuta, curăția să-mi ţin. 

Curăţia e sfântă, căci curate sunt 

Apele ce în Rai şipotesc. 

Curat e Dumnezeu, Cel Care pe noi 

Curaţi ne-a zidit. 

EI voieşte ca noi 

Curaţi să fim şi curaţi fiind, 

Să ne mântuiască. 

Curăţia, femeie, slava creștinului este!" 


Cugetare 


Nici de cea mai mică patimă nu poate scăpa omul fără o mare luptă. Sfinţu Părinți 
au numit întotdeauna patima desfrânării şi prea desfrânării, moarte. Când 
desfrânatul se izbăveşte de patima desfrânării, este ca şi cum el ar învia din morți. 

Pentru cei care viețuiesc în lume, patima desfrâului se stârneşte cel mai adesea prin 
simţul văzului, câtă vreme pentru cei care viețuiesc în singurătatea schiturilor 
această necurată patimă, ca şi altele, se stârneşte prin închipuire şi imaginaţie. 


Sfânta cuvioasă Sara, care a fost o mare nevoitoare, s-a luptat cu greaua patimă a 
desfrâului timp de treizeci de ani. Ea se lupta cu această patimă şi o biruia 
întotdeauna cu rugăciunea. 


Odată dracul curviei a venit aievea înaintea Sarei şi i-a zis: „M-ai biruit!" 
Dar Sara a răspuns cu smerita înţelepciune: „Nu eu, ci Domnul meu Hristos." 
De atunci, gândul desfrânării a părăsit-o pentru totdeauna. 


Când Sfântul cuvios Pimen a fost întrebat cum poate omul să se lupte cu dracul 
curviei. 


Sfântul a zis: „Biruindu-şi mai întâi stomacul şi limba, omul va putea după aceea 
să se stăpânească desăvârşit pe sine întru toate." 


Sfântul Antonie cel mare a zis că în trup sunt trei feluri de porniri: „întâia este a 
firii, a doua este din lipsa de măsură în hrană, iar a treia este de la diavoli." 


Alţi Părinţi socot că mânia şi mândria întăresc patima curviei. Cu toţii însă afirmă 
că, în afară de paza omului asupra lui însuşi şi a străduinţelor lui, este neapărată 
trebuinţă de ajutorul lui Dumnezeu în dezrădăcinarea cu totul a acestei grele şi 
urâte patimi. 


Viaţa Sfântului cuvios Moise, ungurul, printre mulţi alţii, este o dovadă că omul 
poate, dacă voieşte, să se păzească curat. Sfântul cuvios Moise a vieţuit cincizeci 
de ani în lume şi zece în mânăstire. El deci s-a nevoit timp de şaizeci de ani pe 
acest pământ, întru toată feciorelnica curăție. 


Luare aminte 


Să luăm aminte la minunata biruinţă asupra Amoreilor (Iosua 24): 
e La cum a trimis Dumnezeu viespi înaintea poporului lui Israel, care i-a 
gonit de la ei pe regii Amoreilor, care astfel au fost bătuţi de Israel; 
e Lacâtde puternic este Domnul Dumnezeu, la cum îi surpă EI pe mândri şi 
pe nedrepțţi, prin intermediul unor lucruri foarte mici. 

Predică despre nenorocirea celor care se leapădă de Hristos după ce L-au 
cunoscut pe EI 


Căci dacă, după ce au scăpat de întinăciunile lumii, prin cunoaşterea Dom-nului 
şi Mântuitorului nostru lisus Hristos, iarăşi se încurcă în acestea, ei sunt 
învinşi; li s-au fâcut cele de pe urmă mai rele decât cele dintâi. 


Fraţilor, strălucitoare sunt razele soarelui, dar mai strălucitoare sunt cuvintele 
acestea ale sfântului apostol. Căci razele soarelui luminează trupurile, fraților, iar 
sufletele nu le pot nicicum lumina: pe când ale Apostolului cuvinte luminează cu 
adevărat sufletul. Apostolul vede cu limpezime înălțimile şi adâncimile sufletului 
omenesc, pe care le luminează cu cuvintele lui, din dragoste arzătoare faţă de noi, 
ca noi cunoscându-le, să putem păşi sigur şi fără să ne temem pe calea mântuirii 
noastre. 


EI în cuvinte puţine ne dă două învățături de căpetenie. 


”” Prima este că nimeni nu poate scăpa de ticăloşia şi necurăţia lumii acesteia 
decât prin cunoaşterea Stăpânului şi Mântuitorului nostru lisus Hristos. 
Fără cunoaşterea Stăpânului [Hristos, nimeni nu poate să vadă sau să 
CUNOASCĂ necurăţia acestei lumi şi fără cunoaşterea Lui nimeni nu poate să 
scape şi să se curățească de întinăciunea lumii. 

YA doua învăţătură este aceea că omul care, după ce L-a cunoscut pe 
Stăpânul şi Mântuitorul lisus Hristos fugind de necurăţia lumii, se întoarce 
iar la întinăciunile ei, atunci unuia ca acesta i se fac cele de pe urmă mai 
rele decât cele dintâi. Căci cunoscând lumina, el se întoarce înapoi la 
întuneric, care i se face acum lui mult mai întunecat decât înainte. Și 
cunoscând dreptatea, el se scufundă din nou în nedreptăţi, primind pentru 
aceasta o pedeapsă mult mai cumplită. Şi cunoscând sfințenia, el cade 
înapoi întru sălbăticie, făcându-se astfel mai sălbatic decât oricând înainte. 


Sfântul apostol nu pregetă să îl compare pe cel care cade astfel cu câinele care se 
întoarce înapoi la vărsătura lui şi cu scroafa care, după ce a fost spălată şi ţeselată, 
se întoarce să se bălăcească în noroi. 


Oricine Il cunoaşte pe Domnul Dumnezeu lisus Hristos cunoaşte şi cele ce îi sunt 
de trebuinţă spre mântuire: căci el primeşte o vedere nouă cu care vede toate 
întinăciunile, minciunile şi nedreptăţile lumii şi primeşte şi puterea ca să fugă de 
ele. 

De aceea el trebuie să lupte, el nu are voie să privească înapoi, căci îl paşte 
primejdia ca să cadă iar şi de data aceasta, veşnic. EI nu are voie să îl ispitească pe 
Dumnezeu de mai multe ori: căci dacă Dumnezeu 1-a ajutat grabnic întâia oară, El 
nu se va mai grăbi aşa de mult să îl scape şi a doua oară şi şi mai mult va dura până 
ce îl va scăpa a treia oară. 


O, cât de luminătoare ne sunt nouă cuvintele sfântului apostol, fraţilor! 


O, Stăpâne Doamne lisuse Hristoase, cela ce eşti Atotputernic şi Multmilostiv, 
nu Te depărta de la noi în ceasul neputinţelor noastre, ci ne izbăveşte pe noi 
când întinăciunea acestei lumi voieşte să ne înghită iar, Căci noi numai Ţie ne 
închinăm şi pe Tine Te Slăvim în veci. Amin. 

- au trăit în Roma î în vremea împăratului 
Maxuman,; 


- Sf. Mc. Ermolae a fost mentorul Sfântului 
Pantelimon; 


- au suferit moarte martirică prin decapitare; 


- Sf. Mc. Ermolae este pomenit în data de 26 iulie, 
iar Sf. Mc. Pantelimon în data de 27 iulie. 

Troparul Sfântului Sfinţit Mucenic Ermolae 


26 lulie - Glasul 4 


Mucenicii Tăi, Doamne, întru 
nevoinţele lor, cununile 
nestricăciunii au dobândit de 
la Tine, Dumnezeul nostru. Că 


având tăria Ta, pe chinuitori au î 


învins; zdrobit-au şi ale 
demonilor neputincioase 
îndrăzniri. Pentru rugăciunile 
lor, mântuieşte sufletele 
noastre, Hristoase 
Dumnezeule. 

Petrecând cu bună credinţă ca un Sfinţit, ai primit cununa muceniciei şi 
stingând jertfele cele idoleşti, ai fost bun păstor turmei lui Hristos, prea înțelepte 
şi dascăl adevărat al Sfântului Pantelimon pentru aceasta, cu cântări te cinstim 
pe tine, zicând: mântuieşte-ne pe noi pururea din nevoi prin rugăciunile tale, 
părintele nostru Ermolae. 


Bucură-te, Sfinte mucenic Ermolae! 


XP PP 2 0 E E IE IP IP 3 5 IE IE II E E XX 
XP PP PP 0 E E IE IP IE 3 E E IE II IE E XXX 


Ar De Dr dr dr de Dr dr de Dr Dr dr d de de dr dr A de dr dr A A 


